title: Libertas

text: Vallankumouksia symboloineesta Libertas-hahmosta muodostui vähitellen Marianne-niminen hahmo, joka on Ranskan ruumiillistuma (vrt. Suomi-neito). Myös Yhdysvaltojen vastaava hahmo, Columbia ("USA-neito"), on Libertaksen henkilöitymä, ja Mariannen tavoin hänkin käytti useimmiten "vapaushattuna" tunnettua fryygialaismyssyä. Maailmansotien jälkeen Columbian on sittemmin korvannut niin ikään Libertakseen perustuva hahmo nimeltä Lady Liberty.


title: Libertas

text: Kautta historian Libertaksen kuva tai nimi on esiintynyt monissa kolikoissa ja seteleissä. Galban hallintokaudella Libertas kuvattiin "Kansan vapaus" -nimisissä kolikoissa. Ainakin kaksi yksityistä pankkia on seteleissään kuvannut Libertasta. Sveitsin 5, 10 ja 20 Rappenin kolikoissa on niin ikään Libertaksen kuva.


title: Libertas

text: Libertas liitettiin usein Pilleus-hattuun, jota vapautetut orjat yleensä käyttivät. Pilleus sai vapauslakin merkityksen Caesarin murhan jälkeen, kun sitä käytettiin Brutuksen lyöttämissä kolikoissa vapauden symbolina.


title: Libertas

text: Libertas tunnistettiin myös hänen sauvastaan ("vindicta" tai "festuca"), jota käytettiin seremoniallisesti "Manumissio vindicta" -riitissä (suom. "sauvalla vapaaksi"):


title: Hirsjärvi (täsmennyssivu)

text: Hirsjärvi tai Hirsijärvi voi tarkoittaa seuraavia:


title: Columbia (henkilöitymä)

text: Columbia on Yhdysvaltain henkilöitymä. Hän esittää Vapauden jumalatarta, mutta Yhdysvaltojen väreissä. Columbian on 1920-luvulta alkaen pitkälti korvannut niin ikään vapauden jumalatarta esittävä Vapauden patsas.


title: HMS Myrtle

text: HMS Myrtle on ollut seitsemän Britannian Kuninkaallisen laivaston aluksen nimenä.


title: Likainen pommi (elokuva)

text: Likainen pommi on vuonna 2011 ensi-iltansa saanut suomalainen komediaelokuva, jonka on ohjannut ja käsikirjoittanut Elias Koskimies. Suomen elokuvasäätiön tuki elokuvalle oli 345 000 euroa.


title: Likainen pommi (elokuva)

text: Elokuva kertoo levy-yhtiössä työskentelevästä 28-vuotiaasta Mircusta, joka saa projektikseen 15-vuotiaan teinisensaation.


title: Anu Puustinen

text: Anu Puustinen (s. 1974) on suomalainen arkkitehti. Hänellä on vuodesta 2004 ollut arkkitehti Ville Haran kanssa yhteinen toimisto Avanto Arkkitehdit. Heidän suunnittelutöitään on Korkeasaaren näkötorni ”Kupla”, Habitare-messuille suunniteltu sauna ”Kyly” sekä Vantaan Pyhän Laurin kirkon viereen 2010 valmistunut Pyhän Laurin kappeli.


title: Anu Puustinen

text: Puustinen on opiskellut Taideteollisessa korkeakoulussa avoimessa korkeakoulussa 1993–1994, Delftin teknillisessä yliopistossa sekä Helsingin Teknillisessä korkeakoulussa, josta hän valmistui arkkitehdiksi 2004 lopputyönään Pyhän Laurin kappeli. Hän on opettanut Teknillisessä korkeakoulussa 2004–2010.


title: Scorpio’s Dance

text: Scorpio's Dance on alankomaalaisen Shocking Blue -yhtyeen vuonna 1970 julkaistu kolmas albumi. Levy ei sisällä yhtäkään singlenä julkaistua kappaletta, eikä siten yhtäkään hittiä. "Scorpio's Dancen" vuonna 1998 julkaistu CD-versio kuitenkin sisältää bonusmateriaalina yhtyeen kuuluisat kappaleet ”Send Me a Postcard”, ”Mighty Joe” ja ”Hello Darkness”.


title: Cheap Sunglasses

text: Cheap Sunglasses on ZZ Topin singlenäkin julkaistu kappale vuoden 1979 albumilta "Degüello". Siitä on muodostunut yksi yhtyeen tunnetuimmista kappaleista.


title: Cheap Sunglasses

text: Tyyliltään kappale edustaa raskasta bluesvaikutteista rock-kappaletta.


title: Cheap Sunglasses

text: Yhtyeen basisti Dusty Hill kertoi Spin-lehdelle vuonna 1985 annetussa haastattelussa, että yhtye kirjoitti kappaleen ollessaan kiertueella. ”Jokaisella huoltoasemalla oli pahvihylly halvimmille ja rumimmille aurinkolaseille, mitä ikinä voi kuvitella. Olen ostanut niitä tuhansittain,” hän kommentoi kappaleesta. Kitaristi-laulaja Billy Gibbons on kertonut myös, että hän käytti kappaletta esittäessään väärennettyä Fenderin kitaraa, jota soittaessaan hän käytti Marshall Major -kitaravahvistinta.


title: Cheap Sunglasses

text: ”Cheap Sunglassesin” liveversiosta on julkaistu single. Siinä oli b-puolena lyhennetty versio kappaleen studioversiosta, joka on muissa kappaleen singleversioissa a-puolena. Kappaleen albumiversion kesto on 4 minuuttia 48 sekuntia, kun taas lyhennetyn version kesto on vain 2 minuuttia 40 sekuntia.


title: Cheap Sunglasses

text: ”Cheap Sunglasses” sisältyy yhtyeen kokoelma-albumeille "Greatest Hits", "", ja "Chrome, Smoke & BBQ". Se sisältyy myös livealbumille "Double Down Live - 1980 * 2008", sekä DVD:lle Live from Texas.


title: Cheap Sunglasses

text: ”Cheap Sunglasses” ylsi yhdysvaltalaisella Billboard Hot 100 -singlelistalla sijalle 89. Vaikka listamenestys ei ollut erityisempi, kappaletta pidetään yleisesti klassikkona, ja se onkin yhtyeen suurimpia kaupallisia menestyksiä sekä tunnetuimpia kappaleita.


title: Cheap Sunglasses

text:
A-puoli
B-puoliYhdysvaltalainen countryduo The Warren Brothers julkaisi kappaleesta oman versionsa albumilla "", joka sisältää monien artistien levyttämiä versioita ZZ Topin kappaleista.


title: Tauragė

text: Tauragė on Liettuan lounaissosassa sijaitseva kaupunki. Se on Tauragėn läänin pääkaupunki ja Tauragėn kunnallispiirin hallinnollinen keskus. Vuonna 2010 kaupungin väkiluku oli noin 27 700 asukasta. Kaupunki sijaitsee Jūra-joen rannalla lähellä Kaliningradin alueen rajaa.


title: Tauragė

text: Sana "tauragė" muodostuu kahdesta liettuan kielen sanasta: "tauras" (suom. "härkä") ja "ragas" (torvi). Nimi viittaa alueen metsiköissä eläviin härkiin ja niiden sarvista tehtyihin torviin.


title: Tauragė

text: Tauragėn kaupunki on mainittu kirjallisissa lähteissä ensimmäisen kerran vuonna 1507, mutta historiallisten tutkimusten mukaan kaupunki perustettiin kauan ennen tätä. Alueelta on muun muassa löytynyt kivikauden aikaisia työkaluja. 1600-luvulla kaupunki oli yksi Liettuan luterilaisten tärkeimmistä keskuksista.


title: Tauragė

text: Vuonna 1836 kaupungissa riehunut tulipalo tuhosi suurimman osan kaupungin rakennuskannasta. Kun vuosina 1864–1901 liettualainen kirjallisuus oli kielletty Venäjän keisarikunnassa, tuli Tauragėsta yksi tärkeimmistä liettualaisen kirjallisuuden salakuljetuksen välipiste.


title: Tauragė

text: Ensimmäisen maailmansodan aikana suurin osa kaupungista tuhoutui. Liettuan itsenäistyttyä vuonna 1918 Tauragėsta tuli yksi tärkeimmistä hallinnollisista, taloudellisista ja kulttuurillisista kaupungeista Liettuassa. Toisen maailmansodan aikana kaupungin rakennuksista tuhoutui noin 80 prosenttia, ja kaupungin jälleenrakennus ketki pitkään neuvostoaikana.


title: Tauragė

text: Huolimatta siitä, että Tauragė on tuhoutunut pahoin monta kertaa historian aikana, on kaupungin infrastruktuuri nykyään hyvin kehittynyt. Kaupungin tärkeimpiä nähtävyyksiä ovat muun muassa Martynas Mažvydasin evankelinen kirkko, Siunatun kolminaisuuden kirkko ja Tauragėn kartano. Lisäksi kaupungissa toimii lukuisia museoita.


title: Tauragė

text: Kaupungissa toimii kaksi jalkapalloseuraa.


Jääkiekon alle 18-vuotiaiden maailmanmestaruuskilpailut 2009 pelattiin Yhdysvalloissa 9. - 19. huhtikuuta 2009. Mestaruuden voitti Yhdysvallat, hopealla oli Venäjä ja Suomi pronssilla.


title: Australian senaatti

text: Australian senaatti on Australian parlamentin ylähuone.


title: Australian senaatti

text: Senaatissa on 76 jäsentä, 12 jokaisesta kuudesta osavaltiosta ja kaksi kummastakin Australian mantereen territoriosta. Senaattorit valitaan kuudeksi vuodeksi kerrallaan. Senaattiin valitaan uusia jäseniä kolmen vuoden välein ja tavallisesti puolet senaatista uusiutuu kerralla. Senaatin puhemies on liberaalipuolueen Stephen Parry.


title: Australian senaatti

text: Australian senaatilla on verolakeja lukuun ottamatta aloiteoikeus ja kaikki uudet lait on hyväksytettävä senaatissa enemmistöpäätöksellä.


title: Derrick De Marney

text: Derrick De Marney () oli brittiläinen näyttelijä, elokuvaohjaaja ja -tuottaja. Näyttelijänä De Marney muistetaan ehkä parhaiten Alfred Hitchcockin elokuvasta "Nuori ja viaton" (1937).


title: Derrick De Marney

text: De Marney aloitti näyttämöllä 1926 ja siirtyi elokuviin 1928. Toisen maailmansodan aikana hän ohjasi brittihallitukselle dokumenttielokuvan "Malta GC" (1942), jonka jälkeen hän toimi tuottajana ja näyttelijänä (muun muassa "Quartier Latinin hullu", 1946).


title: Derrick De Marney

text: De Marneyn veli Terence De Marney oli myös näyttelijä.


title: Ukmergė

text: Ukmergė on Liettuan itäisessä osassa sijaitseva kaupunki, joka on osa Vilnan lääniä. Kaupunki sijaitsee 76 kilometriä luoteeseen Vilnasta. Ukmergė on Ukmergėn kunnallispiirin hallinnollinen keskus. Vuonden 2012 alun väkiluvuksi arvioitiin 23 450 asukasta.


title: Ukmergė

text: Eräiden lähteiden mukaan Ukmergė mainittiin ensimmäisen kerran kirjallisissa lähteissä vuonna 1225, mutta joidenkin historioitsijoiden mukaan ensimmäinen maininta on vuodelta 1333 liiviläisissä kronikoissa. Puusta rakennettu linna rakennettiin kaupungin keskustaan, mutta se tuhoutui tulipalossa vuonna 1391. Uusi kivinen linna rakennettiin 1400-luvulla. Samoihin aikoihin Ukmergė kilpaili kaupankäyngistä läheisen Deltuvan kaupungin kanssa. Deltuvan menetettyä kaupallisen asemansa, alkoi Ukmergėn talous kasvaa nopeasti. Kaupunginoikeudet se sai vuonna 1486.


title: Ukmergė

text: Ensimmäisen maailmansodan aikana kaupungissa käytiin lukuisia taisteluja liettualaisten ja bolševikien välillä. Bolševikit poistuivat kaupungista vuonna 1919. Liettuan itsenäisyyden aikana ennen toisen maailmansodan alkua Ukmergėen avattiin lukuisia tehtaita, jotka valmistivat muun muassa pellavaa, koneita ja huonekaluja.


title: Ukmergė

text: Ukmergėn vanhakaupunki liitettiin Liettuan kulttuuriperintöluetteloon vuonna 2002. Kaupungissa on muun muassa kolme roomalaiskatolista kirkkoa ja vanhauskoisten puukirkko. Muita nähtävyyksiä ovat kaupungin aluemuseo, liettualaisten partisaanien hautausmaa, Vaitkuškisin palatsin rauniot ja Neuvostoliiton aikainen entinen maanalainen ydinasetukikohta.


title: Jogi-karhu (vuoden 1991 animaatiosarja)

text: Jogi-karhu () on Hanna-Barberan tuottama yhdysvaltalainen 19-osainen piirrossarja, jota esitettiin ensi kerran Yhdysvalloissa vuonna 1991. Sarjaa esitettiin Yhdysvalloissa NBC:llä ja Suomessa MTV3:lla vuonna 2005. Sarja on toistaiseksi viimeinen Jogi-karhuun perustuva animaatiosarja.


title: Jogi-karhu (vuoden 1991 animaatiosarja)

text: Teini-ikäiset Jogi, Boo Boo, Snagglepuss, Cindy ja Hakki-koira toimivat etsiväryhmänä löytötavaratoimistossa LAF, joka sijaitsee Jellystonen ostoskeskuksessa. He yrittävät ratkoa mysteereitä ostoskeskuksen vartijan Smithin valvonnan alla. Dick Samplari ja hänen apurinsa Mutteri aiheuttavat jatkuvia ongelmia Jogin jengille, Cindyn pahin kiusa on Roxie.


title: Pyöräily kesäolympialaisissa 1988

text: Vuoden 1988 kesäolympialaisten pyöräily järjestettiin 18. – 27. syyskuuta 1988 Soulissa, Etelä-Koreassa. Tämä oli 21. kerta kun laji oli mukana olympialaisten ohjelmassa. Mukana oli 422 osanottajaa 62 eri maasta. Tapahtumia oli yhdeksän.


title: Erland Hjärne

text: Erland Hjärne (13. heinäkuuta 1887 Uppsala - 26. huhtikuuta 1969 Uppsala), oli ruotsalainen historioitsija.


title: Erland Hjärne

text:
Erland Hjärne oli Harald Hjärnen poika, ja hän aloitti uransa Uppsalan yliopistossa. Vuonna 1952 hänestä tuli yliopiston historian professori.
Hjärne kuului Uppsalassa ruotsalaisiin aktivisteihin, jotka vastustivat puolueitten kehitystä politiikassa. He olivat myös jyrkästi anti-parlamentaatisia, -demokraattisia ja -sosialistisia. Hjärne otti ossa muun muassa vuoden 1914 talonpoikaismarssiin, joka lopulta johti siihen että Karl Staaffin liberaalinen hallitus kaatui. Hän kirjoitti ylioppilaitten puheen, joka pidettiin kuningas Kustaa V:lle. Hjärnestä tuli Sven Lidman aloittaman "Svensk Lösenin" merkittävimpiä toimittajia. Hän myös tuki Suomen valkoisia sisällissodassa 1918. Kun demokratia vietiin läpi Ruotsissa 1918–1919, käänsi Hjärne selkänsä politiikalle ja ryhtyi tutkijaksi ja opettajaksi. Hänen suurin kiinnostus kohdistui Ruotsin vapaa-ajan epookkiin ja parlamentarismin kotimaiseen perinteiseen 1500- ja 1600-luvulta.


title: Erland Hjärne

text: Erland Hjärne on haudattu Uppsalan vanhalle hautausmaalle.


title: Matti Mattson

text: Matti August Mattson (17. syyskuuta 1916 Fitchburg, Massachusetts – 11. tammikuuta 2011 Atlantis, Florida) oli amerikansuomalainen työväenliikkeen aktivisti, sekä Espanjan sisällissodan ja toisen maailmansodan veteraani. Hän puhui täydellisesti suomea. Mattson oli merkittävä henkilö New Yorkin suomalaisyhteisölle aina vuodesta 1956, ja hänellä oli näkyvä asema aikanaan poliittisesti arassa Abraham Lincolnin prikaatissa Yhdysvaltoihin paluunsa jälkeen.


title: Matti Mattson

text: Mattson syntyi Massachusettsin Fitchburgissa, jossa oli tuolloin merkittävä suomalainen siirtolaisyhteisö. Hän opiskeli vuoden verran high schoolissa ja jatkoi opintoja B.F. Brown Junior High Schoolissa, jossa opiskeli muun muassa painotekniikkaa, josta myöhemmin tuli hänen ammattinsa. Hän asui Mount Elam Roadilla ja oli sepän apulaisena Rollstone Hillin huipulla..


title: Matti Mattson

text: 1930-luvun laman aikana Matson liittyi kommunistiseen nuorisoliikkeeseen (Young Communist League, YCL), joka oli kommunistipuolueen nuorisojärjestö (Communist Party USA). Mattson osallistui aktiivisesti toimintaan ja mielenosoituksiin, muun muassa Bostonin "Hunger Marchiin".


title: Matti Mattson

text: Mattson osallistui Espanjan sisällissotaan auttaakseen laillisesti valittua hallitusta taistelussa vallankaappaukseen pyrkiviä, Hitlerin ja Mussolinin tukemia, kenraaleja ja fasismia vastaan. Hän matkusti ensin "SS Washingtonilla" Ranskaan, josta jatkoi salaa viiniveneellä Sètestä Espanjaan maaliskuussa 1937, koska Yhdysvaltain passi ei mahdollistanut laillista maahan pääsyä, kun Yhdysvallat ja Britannia kieltäytyivät tukemasta Espanjan hallitusta.


title: Matti Mattson

text: Kahden viikon jalkaväkikoulutuksen jälkeen hänet komennettiin "Intendencia"-nimiseen XIII Prikaatiin, jossa hän toimi kuorma-auton kuljettajana eteläisellä rintamalla. Bruneten taistelun jälkeen Mattson siirrettiin XV Prikaatiin etulinjan ambulanssin kuljettajaksi. Hän toimi Lincoln-Washington Pataljoonassa Ebrojoen ylitykseen asti. Hän palasi Yhdysvaltoihin joulukuussa 1938.


title: Matti Mattson

text: Toisessa maailmansodassa Mattson liittyi Yhdysvaltain armeijaan ja sai koulutuksen lentäjäksi. Hänen ei kuitenkaan annettu palvella lentäjänä poliittisista syistä, vaan hänet määrättiin Eurooppaan pioneeriksi. Sodan loppuvaiheessa hänet määrättiin Tyynellemerelle osallistumaan Japanin potentiaaliseen maihinnousuun. Hän kotiutui sodasta ylikersanttina.


title: Matti Mattson

text: Mattson työskenteli New York Cityssä painajana eläkkeelle jäämiseensä saakka ja toimi aktivistina Printers Unionin kuudennessa paikallisosastossa. Hän on Veterans for Peace -organisaation jäsen (NYC Chapter 34). Hän on osallistunut veteraanien päivän marssiin viidennellä Avenuella ja pitänyt Memorial Day -puheen Vietnamin veteraanien muistomerkillä. Vuotuisessa Abraham Lincoln -prikaatin tapaamisessa New Yorkissa hän on ollut säännöllinen puhuja.


title: Matti Mattson

text: Mattson kuoli 11. tammikuuta 2011 floridalaisessa sairaalassa.


title: Yogi ja kaverit

text: Yogi ja kaverit () on Hanna-Barberan tuottama yhdysvaltalainen 15-osainen piirrossarja, jota esitettiin ensi kerran Yhdysvalloissa vuonna 1973. Sarjaa esitettiin Yhdysvalloissa ABC:llä ja Suomessa MTV Juniorilla vuonna 2010.


title: Yogi ja kaverit

text: Sarja on jatkoa elokuvalle "Yogi's Ark Lark", joka ilmestyi ensi kerran televisiossa 16. syyskuuta 1972. Elokuva jaettiin kahteen osaan ja esitettiin sarjan viimeisten jaksojen perään.


title: Yogi ja kaverit

text: Jogi-karhu matkustaa ympäri maailmaa yhdessä useiden ystäviensä, kuten Boo Boon, Snagglepussin, Salama-Santerin ja Hakki-koiran kanssa etsien lentävällä arkillaan uutta kotia, jossa ei olisi saastetta tai rikollisuutta. He joutuvat matkallaan kohtaamaan erinäisiä rikollisia, kuten kapteeni Swashbuckle Swipen, Smokestack Smogin, Lotta Litterin ja Mr. Hotheadin.


title: Gamma Andromedae

text:
Gamma Andromedae (Gamma And / γ And / γ Andromedae) on Andromedan tähdiston kolmanneksi kirkkain tähti. Tähdestä käytetään myös nimeä Alamak.
Vuonna 1778 Johann Tobias Mayer havaitsi, että Gamma Andromedae on kaksoistähti. Kun tähteä katsoo kaukoputkella, näkyy kirkas keltainen γ1 Andromedae ja sininen γ2 Andromedae. Nykyään tähden on havaittu tosiasiassa olevan neloistähti.


title: Zbigniew Robert Promiński

text: Inferno (oikealta nimeltään Zbigniew Robert Promiński, s. 30. joulukuuta 1978, Tczew) on puolalainen rumpali. Hän on soittanut Behemothissa, Azarathissa, Witchmasterissa, Damnationissa, Artrosisissa ja Devilynissä.


title: Zbigniew Robert Promiński

text: Promiński käyttää Paisteen, Trickin, Spaun Drumsin, sekä Vic Firthin kalustoa. Inferno käyttää myös DDrumin bassorumpu triggereitä, mutta hän suosii enemmän dynaamisempaa ja naturaalimpaa Velocity-tasoa, eli iskuherkkyyden tasoa, toisin kuin suurin osa Extreme rumpaleista, jotka yleensä pitävät velocity-tason täydellä 127-herkkyydellä, eli triggeri poimii pienimmätkin iskut. Inferno käyttääkin triggereitä nykyään vain selkeyttääkseen äänenlaatua livenä. Sen lisäksi hän myös käyttää mikrofoneja bassareissaan. Inferno on tunnettu nopeista blast-beateistaan, teknisistä filleistä sekä äärimmäisen voimakkaasta lyöntitehostaan.


title: Zbigniew Robert Promiński

text: Behemoth


title: Zbigniew Robert Promiński

text: Witchmaster


title: Zbigniew Robert Promiński

text: Damnation


title: Zbigniew Robert Promiński

text: Azarath


title: Zbigniew Robert Promiński

text:
Muut
Behemoth


title: Blastula

text: Blastula () on alkionkehityksen vaihe. Se koostuu 128 solun pallomaisesta kerroksesta jonka sisällä on nesteellä täytetty tila. Blastulaatiota ennen alkio on morula ja blastulaation jälkeen tapahtuu gastrulaatio. Alkio on blastula neljäpäiväisenä.


title: Daniel Schwaab

text: Daniel Schwaab (s. 23. elokuuta 1988 Waldkirch) on saksalainen jalkapalloilija, jonka nykyinen seura on VfB Stuttgart. Hän pelaa oikeana laitapuolustajana.


title: Daniel Schwaab

text: Schwaab oli mukana Saksan alle 21-vuotiaiden maajoukkueessa voittamassa mestaruutta 2009 EM-kisoissa.


title: Wynton Kelly

text: Wynton Kelly (2. joulukuuta 1931 – 12. huhtikuuta 1971) oli yhdysvaltalainen jazzpianisti, joka tuli tunnetuksi levytysten sessiopianistina sekä etenkin trumpetisti Miles Davisin kanssa tekemästään yhteistyöstä 1959–1963.


title: Wynton Kelly

text: Suosittuna sessiopianistina Kelly soitti valtavalla määrälla tunnettujen jazz-artistien äänitteitä, kuten Julian Cannonball Adderleyn, John Coltranen, Dizzy Gillespien ja Wayne Shorterin levyillä. Hänellä oli helposti tunnistettava blues- ja bebop-henkinen sävelkieli, sekä vahvasti eteenpäin svengaava rytminkäsittely.


title: Immolated

text: Immolated on puolalaisen death metal -yhtye Dies Iraen ensimmäinen studioalbumi, joka on julkaistu vuonna 2000. Albumin kappaleesta "Lion of Knowledge" on kuvattu musiikkivideo.


title: Leila (kappale)

text: Leila on ZZ Topin kappale vuodelta 1981. Se julkaistiin albumilla "El Loco" sekä singlenä. Kappale on balladi-tyylinen rock-kappale blues rockin vivahteilla, poiketen näin muusta ZZ Topin tuotannosta.


title: Fear of God

text: Fear of God on death metal -yhtye Dies Iraen demo, joka on julkaistu vuonna 1994.


title: Velcro Fly

text: Velcro Fly on ZZ Topin kappale vuodelta 1985. Se julkaistiin kyseisenä vuonna ilmestyneellä albumilla "Afterburner" sekä singlenä 1986. Kappaleesta on julkaistu musiikkivideo. Kappale mainitaan myös mm. Stephen Kingin kirjassa , jossa Ludin rappeutuneessa kaupungissa kaiuttimista kuuluu tauotta "Velcro Flyn" intron lyömäsoitinkomppi.


title: Um er-Rasas

text: Um er-Rasas () on arkeologinen kohde Jordaniassa. Sieltä on löytynyt roomalaisen, bysanttilaisen ja islamilaisen kaupungin raunioita. Vanhimmat jäänteet ovat 600–500-luvuilta eaa. ja uusimmat 800-luvulta. Kaupungista on löydetty muun muassa 16 kirkon jäännökset. Pyhälle Stefanokselle pyhitetystä kirkosta löydetty hyvin säilynyt, Jordanian suurin mosaiikkilattia. Lisäksi kaupungissa on 14-metrinen pylväs, joka on viimeisiä jäänteitä alueen askeettiperinteestä. Um er-Rasas sijaitsee noin 30 kilometriä Madabasta kaakkoon.


title: Um er-Rasas

text: Varhaisimmat tunnetut jäänteet asutuksesta Um er-Rasasissa on rautakausi II -jaksolta 600–500-luvuilta eaa. Kirkkohistorioitsija Eusebios Kesarealainen yhdisti Um er-Rasasin Vanhassa testamentissa mainittuun Mefaatin kaupunkiin. Eusebios kirjoitti myös, että Mefaatissa oli roomalainen sotilasleiri. Kastron Mefaa mainitaan myös roomalaisissa asiakirjoissa, joissa kerrotaan Dux Arabiaen johtaneen sotilasleiriä. Roomalaiset perustivat sotilasleirin, "castran" 200-luvulla, ja se sijaitsi Rooman valtakunnan rajaseudulla. Linnoitettu "castra" oli suurin piirtein neliönmuotoinen ja kooltaan 150x150 metriä. Leirin sotilaallinen käyttö loppui todennäköisesti 400-luvulla.


title: Um er-Rasas

text: Bysanttilainen asutuskeskus kehittyi myöhemmin sotilasleirin viereen. Asutuskeskus on laajuudeltaan noin 200x300 metriä. Um er-Rasasin tuoreimmat jäänteet ovat varhaiselta islamilaiselta ajalta, 800-luvulta.


title: Um er-Rasas

text: 1800-luvulla alueella vierailivat useat tutkimusmatkailijat, ja Siméon Vailhé ehdotti kaupungin olleen roomalaisten sotilasleiri. Raunioiden vahvistettiin olleen Kastron Mefaa vasta vuonna 1986, kun nimi löytyi erään kirkon mosaiikeista. Um er-Rasas hyväksyttiin Unescon maailmanperintöluetteloon vuonna 2004.


title: Um er-Rasas

text:
Um er-Rasasissa on löydetty muun muassa 16 kirkon jäänteet. Merkittävin jäännöksistä on Pyhälle Stefanokselle pyhitetty kirkko, josta on löydetty hyvin säilynyt mosaiikkilattia, joka on Jordanian suurin. Lattiaan on kuvitettu 27 Vanhan ja Uuden testamentin aikaisia kaupunkeja Pyhältä maalta ja Egyptistä. Kaupungit on kuvattu mosaiikin reunoille. Mosaiikin keskusta, johon oli kuvattu ihmisiä, eläimiä, lintuja ja metsästyskohtauksia, kärsi pahoin ikonoklastisella kaudella. Kaupungit on kuvattu mosaiikissa tarkasti, ja sen merkitys historioitsijoille vastaa kuuluisaa Madaban karttaa. Omistuskirjoitusten mukaan presbyteerion mosaiikit valmistuivat vuonna 756, ja koko koristelu valmistui vuonna 785.
Pyhän Stefanoksen kirkon rauniot ovat katetun hallin alla. Samassa hallissa on myös piispa Sergiuksen kirkon rauniot. Sen mosaiikeista suurin osa on tuhoutunut. Alttarin edessä olevassa pienessä säilyneessä osassa mainitaan kirkon rakennusvuodeksi vuoden 586. Hallin ulkopuolella sen luoteispuolella on kaksi kirkkoa, jotka muodostivat hallissa olevien kirkkojen kanssa yhtenäisen muurien ympäröimän kokonaisuuden. Hallista lounaaseen lähellä "castran" raunoita on nimeämätön kirkko, jonka perusrakennelma on säilynyt hyvin. Lähellä "castran" koilliskulmaa on Leijonien kirkko, joka on saanut nimensä mosaiikista, jossa kaksi leijonaa tuijoittaa toisiaan, mikä on ollut yleensä tyypillinen koristelu synagogissa. Kolmiapsisessa kirkossa on myös mosaiikkikartta Kastron Mefaan kaupungista todennäköisesti vuodelta 586.


title: Um er-Rasas

text: Hieman yli kilometri pohjoiseen hallista on 14 metriä korkea pylväs ja pienen kirkon rauniot. Tornin huipulla on pieni huone, mutta sinne ei johda rappusia. Sen uskotaan olevan Simeon Styliitan perinteen mukainen styliitta. Se onkin todennäköisesti viimeisiä jäänteitä alueen askeettimunkkiperinteestä, johon kuului eristäytyminen pylvään huipulle. Um er-Rasasin ympäristössä on lisäksi jäänteitä muinaisista kastelujärjestelmistä. Um er-Rasasin lähellä on myös kaksi hautausmaata, toinen alueen vieressä lännessä ja toinen idässä. Itäinen hautausmaa on vanha beduiinien hautapaikka. Läntinen on puolestaan moderni hautausmaa.


title: Greg Burson

text: Gregory Lewis Burson (29. kesäkuuta 1949 – 22. heinäkuuta 2008) oli yhdysvaltalainen ääninäyttelijä, joka teki useita äänirooleja Hanna-Barberan tuottamiin piirrossarjoihin 1980- ja 1990-luvulla. Hänet tunnettiin Daws Butlerin seuraajana muun muassa Jogi-karhun ja Hakki-koiran äänirooleista. Burson oli myös 1990-luvulla yksi harvoista ääninäyttelijöistä, jotka jatkoivat alun perin Mel Blancin äänittämiä hahmoja, kuten Väiski Vemmelsääri, Kukko Koppava ja Elmeri.


title: Greg Burson

text: Burson opiskeli ääninäyttelemistä Daws Butlerin opissa ja teki ensimmäisen ääniroolinsa Johnny Quest -animaatiosarjassa vuosina 1986-1987. Butlerin kuoltua vuonna 1988 Bursonista tuli hänen seuraajansa Hanna-Barberan animaatiohahmojen ääninäyttelijänä. Bursonin ensimmäinen päärooli oli heti vuoden 1988 animaatiosarjassa The New Yogi Bear Show, jossa hän ääninäytteli Jogi-karhua. Burson jatkoi vielä hahmon roolissa aina vuoteen 1999 asti, jonka aikana hän äänitti niin animaatiosarjoja kuin elokuvia, kuten Jogi-karhu, Yogi the Easter Bear ja Scooby-Doo in Arabian Nights.


title: Greg Burson

text: Samalla 1990-luvulla Bursonista tuli yksi ääninäyttelijöistä, jotka saivat toimia Mel Blancin jatkajina Looney Tunes hahmojen ääninä. Ensimmäinen rooli oli Elmeri animaatiosarjassa Tiny Toons vuosina 1990-1993, jossa hän äänitti myös muutaman jakson verran Väiski Vemmelsäärtä, Repe Sorsaa ja Pepe LePewta. Lisäksi Burson oli Elmerin äänenä sarjaan pohjautuvassa animaatioelokuvassa vuonna 1992. Kaksi vuotta myöhemmin Bursonia kuultiin uudelleen Väiskin ja Repen äänenä Animaaniset animaatiosarjassa, jossa hän oli lisäksi myös Kukko Koppavan äänenä. Häntä kuultiin myös useiden televisio- ja radiomainosten äänenä.


title: Greg Burson

text: Burson toimi Hanna-Barberan ja Warner Bros. Animationin animaatiohahmojen ääninä aina 1990-luvun loppuun saakka, jonka jälkeen hän siirtyi tekemään äänirooleja videopeleihin. Hänen uransa kääntyi huonoon suuntaan kärsittyään alkoholi ongelmista ja sai myöhemmin päätöksen jouduttuaan myöhemmin toukokuussa 2004 pidätetyksi kotonaan Tujungassa. Hän oli silminnäkijöiden mukaan ottanut humalassa erään naisen panttivangiksi kotiinsa ja uhkasi tätä aseella. Kuusi tuntia kotiinsa lukkiutuneena poliisi lähetti SWAT joukot selvittämään tilanteen. Bursonin takuut maksettiin muutamaa päivää myöhemmin tapahtumasta ja hän pääsi vapaaksi vankilasta.


title: Greg Burson

text: Burson menehtyi 22. heinäkuuta 2008 diabetesin ja arterioskleroosin komplikaatioihin 59-vuotiaana.


title: Andrei Gurtov

text: Andrei Valeryevitch Gurtov (s. 14. maaliskuuta 1979 Petroskoi) on tutkija Tietotekniikan tutkimuslaitos HIIT:ssä.


title: Andrei Gurtov

text: Andrei Gurtov syntyi Petroskoissa Venäjällä vuonna 1979. Hän suoritti tietojenkäsittelyopin Maisteri tutkinnon vuonna 2000 ja filosofian tohtorin tutkinnon vuonna 2004 Helsingin yliopistossa. Gurtov nimitettiin dosentiksi Teknillisessä korkeakoulussa (TKK) vuonna 2006, Helsingin yliopistossa vuonna 2009 ja Aalto yliopistossa vuonna 2011.


title: Andrei Gurtov

text: Gurtov on toiminut tutkimusapulaisena, tutkijana ja lehtorina Helsingin yliopiston Tietojenkäsittelyopin laitoksella 1998 – 2004. Hän työskenteli vanhempana tutkijana Soneralla 2000 – 2004. Vuosina 2003 ja 2005 Gurtov vietti vuoden vierailevana tutkijana International Computer Science Institutessa Berkeleyssä, Yhdysvalloissa. Vuonna 2004 hän toimi Ericssonin NomadicLabin konsulttina. Vuodesta 2004 lähtien Gurtov on toiminut tutkijana, vanhempana tutkijana ja Networking Research –tutkimusryhmän johtavana tutkijana Tietotekniikan tutkimuslaitos HIIT:ssä.


title: Andrei Gurtov

text: Gurtovin tutkimustyön kohteita ovat langattomat turvaratkaisut, tulevaisuuden Internet-of-things ja vertaisverkko-arkkitehtuurit. Gurtov on ollut mukana kirjoittamassa yli 100 julkaisua, mukaan lukien kirjat, tieteelliset julkaisut, patentit ja IETF RFC:t. Google Scholarista löytyy yli 1000 viittausta hänen julkaisuihinsa. Gurtov on ohjannut 3 väitöskirjaa ja 20 diplomityötä. Hän on myös IEEE:n seniorijäsen.


title: Gyldén

text: Gyldén on seuraavien henkilöiden sukunimi:


title: Lielahden kartanon rata

text: Lielahden kartanon rata oli vuosina 1892–1907 käytössä ollut 750mm kapearaiteinen rautatie joka johti Tampere–Pori-radan varrella olevalta kuormauspistoraiteelta Lielahden kartanoon. Radan pituus oli noin 7 kilometriä ja vetokalustona oli vuonna 1892 Saksasta hankittu höyryveturi. Radan rakennutti Lielahden kartanon omistanut Wilhelm Fredrik von Nottbeck (1850–1928).


title: Lielahden kartanon rata

text: Lielahdessa Porin radan varressa oli normaalileveyksinen pistoraide, jota käytettiin siirtokuormauksiin kartanon radan vaunuista VR:n vaunuihin ja päinvastoin. Kartanon rata laski jyrkästi Lielahdenharjun rinnettä ja kulki sitten pitkin kartanon koivukujaa kartanon päärakennuksen suuntaan. Radalta johti tässä kohtaa kaksi sivuhaaraa länteen, toinen harjulla olevalle sorakuopalle ja toinen nykyisten "Harjuntaustan" ja "Turvesuonkadun" linjausta noudattaen "Isollesuolle". Suolta kuljetetiin turvetta kartanon pelloille ja navettaan kuivikkeeksi.


title: Lielahden kartanon rata

text: Radan veturitalli sijaitsi kartanon navetan vieressä sen itäpuolella. Tallilta lähti edelleen kaksihaarainen rata, jonka toinen haara kulki kartanon puimala- ja latorakennusten kautta edelleen Possilan rakennusten taakse päättyen nykyisen "Teivaalantie 46":n kohdalla. Toinen haara kulki nykyisen "Rientolankadun" suunnassa "Possilankadun" risteyksen paikkeille jossa se haarautui taas kahtia vasemmalle Kukkolan tilalle ja oikealle Pohtolan kautta Siivikkalaan Rajalan (Honkasalon) tilalle.


title: Diablo: Hellfire

text: Diablo: Hellfire on Synergistic Softwaren kehittämä ja Sierra On-Linen julkaisema "Diablo"-videopelin laajennus. Peli julkaistiin Microsoft Windowsille vuonna 1997.


title: Diablo: Hellfire

text: Laajennus sisältää muun muassa kaksi uutta aluetta sekä uuden Monk-hahmoluokan.


title: Sovinto (järjestö)

text: Sovinto ry on suomalainen kansalaisjärjestö, joka ylläpitää Helsingin Roihupellossa vaihtoehtoiseksi ammatti- ja oppisopimuskouluksi kutsuttua työpajatoimintaa. Koulu on monikulttuurinen.


title: Sovinto (järjestö)

text: Vaihtoehtoisuus ammattiopinnoissa tarkoittaa tässä tapauksessa, että opiskelu perustuu käytännössä kokonaan tekemällä oppimiseen.


title: Sovinto (järjestö)

text: Oppilaitoksen yli 200 opiskelijaa opiskelevat korjausrakentamista, ravintola- ja kahvila-alaa, kauneudenhoitoa, pienkonekorjausta, ajoneuvoasennusta, autokorinkorjausta, puusepäntyötä, kalusteasennusta ja veneasennusta.


title: Sovinto (järjestö)

text: Oppilaitoksessa mm. huolletaan ja korjataan ajoneuvoja sekä veneitä tilaustyönä.


title: John Allen (koripalloilija)

text: John Allen (s. 1. marraskuuta 1982 Coatesville, Pennsylvania, Yhdysvallat) on yhdysvaltalainen koripalloilija, joka on tällä hetkellä vapaa pelaaja. Hän pelaa heittävän takamiehen sekä pienen laitahyökkääjän pelipaikkoja.


title: John Allen (koripalloilija)

text: Seton Hallin yliopistosta keväällä 2005 valmistunut Allen on pelannut urallaan Saksan, Israelin, Suomen, Ranskan, Puolan ja Dominikaanisen Tasavallan pääsarjoissa.


title: Sähköurut

text: Sähköurut on sähköllä toimiva, synteettistä ääntä tuottava kosketinsoitin, syntetisaattori, joka jäljittelee urkuja ja jota käytetään urkujen tavoin. Toisinaan sähköuruiksi nimitetään myös muunlaisia syntetisaattoreita.


title: Sähköurut

text: Varsinaisissa sähköuruissa on urkujen tapaan yleensä kaksi tai useampia sormioita sekä jalkio. Sähköurkujen äänet jäljittelevät pilliurkujen ääniä, jotka puolestaan jäljittelevät alkeellisella tavalla sinfoniaorkesterin soittimia. Sähköurkuja käytetään esimerkiksi pienissä kappeleissa kirkkourkujen sijaan sekä kanttorien harjoitussoittimina. Sähköurut ovat myös yleisiä populaarimusiikissa. Erityisesti niitä käytetään jazzissa, popissa, rockissa ja gospelissa.


title: Sähköurut

text: Myös useilla syntetisaattorivalmistajilla on omia sähköurkumalleja, mutta niitä ei yleensä ole kovin monta. Tunnettuja tällaisia ovat mm. Clavia Nordin C1 ja C2, Rolandin VK-sarja sekä Korgin CX-sarja.


title: Rose

text: Rose voi tarkoittaa seuraavia:Rose on seuraavien henkilöiden sukunimi:Rose on seuraavien kuvitteellisten henkilöiden nimi:Aihepiiriin liittyvät myös seuraavat:


title: Boris Terral

text: Boris Terral (s. 8. marraskuuta 1969 Saint-Denis Ranska) on ranskalainen näyttelijä joka on esiintynyt useissa elokuvissa. Hänen merkittävimpiä suorituksiaan ovat roolit elokuvissa "Pédale douce" ja "Le Roi danse". Hänellä on ollut myös merkittävä rooli TV-elokuvasarjassa "Le Maïtre du Zodiaque"


title: Tiikerikissa (elokuva)

text: Tiikerikissa () on yksi italialaisen elokuvaohjaajan Luchino Viscontin tunnetuimmista elokuvista, joka valmistui ja sai ensi-iltansa vuonna 1963. Elokuva on tehty italialaisen kirjailijan Giuseppe Tomasi di Lampedusan samannimisen romaanin pohjalta.


title: Tiikerikissa (elokuva)

text: Elokuva sai Cannesin filmifestivaalien Kultainen palmu -palkinnon vuonna 1963. Vuonna 1979 "Tiikerikissa" pääsi mukaan suomalaiskriitikoiden kokoamalle sadan tärkeimmän elokuvan listalle. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti "Tiikerikissan" kaikkien aikojen 50 parhaan ei-englanninkielisen elokuvan joukkoon.


title: Tiikerikissa (elokuva)

text: Elokuvan tapahtumat sijoittuvat Sisiliaan vuosina 1860–1863 juuri Italian yhdentymisen alkuvaiheisiin. Garibaldin armeija on noussut Sisilian Marsalassa maihin ja ruhtinas Salina lähtee perheineen ja palvelusväkineen kesäresidenssiinsä Donnafugataan. Ruhtinas oivaltaa, että feodalismin päivät Italiassa ovat luetut ja niin hän sallii veljenpoikansa Tancredin avioitua tavallisen rahvaan edustajan, rikkaan kauppiaan tyttären Angelican kanssa. Elokuva on tullut tunnetuksi upeasta tanssikohtauksestaan ja hitaan raukeasta toiminnasta.


title: Reino Orasmala

text: Reino Teodor Orasmala, sukunimi vuoteen 1956 "Rämänen" (21. lokakuuta 1918 Pylkönmäki – 15. lokakuuta 2015) oli suomalainen poliisikomisario ja dekkarikirjailija.


title: Reino Orasmala

text: Orasmala toimi komisariona Helsingin poliisilaitoksella. Hän kirjoitti dekkarien ohella poliisien järjestöhistoriikkeja.


title: Latvian pääministeri

text: Latvian pääministeri on Latvian hallituksen johtaja. Hänet nimittää Latvian presidentti sen jälkeen, kun pääministeri on saavuttanut enemmistön saeimassa eli Latvian kansallisessa parlamentissa.


title: Latvian pääministeri

text: Nykyinen pääministeri on Arturs Krišjānis Kariņš, joka edustaa Yhtenäisyys (Vienotība) -puoluetta. Hän astui virkaan vuonna 2019.


title: Latvian pääministeri

text: Vuosina 1940-1990 Latvia kuului Neuvostoliitolle.


title: PvE

text: PvE eli Player versus Environment (), joskus myös PvM eli Player versus Monster on videopeleissä käytetty termi, jolla tarkoitetaan yhden tai useamman pelaajan ja tietokoneohjelmoidun vihollisen välistä taistelua. Tietokoneohjelmoidun vihollisen vastakohta on pelaaja, joka termillisesti on PvP.


title: Savijoki (Lieto)

text: Savijoki on Aurajoen sivujoki Liedossa. Joen pituus on noin 28 km ja valuma-alueen pinta-ala 130,50 km². Joki saa alkunsa Tarvasjoen Liedonperästä ja laskee Aurajokeen Liedossa parisataa metriä Vääntelänkosken alapuolella.


title: Savijoki (Lieto)

text: Jokilaaksoa joen keskijuoksulla seurailee Turusta Hämeenlinnaan johtanut historiallinen Hämeen Härkätie, ja karkeasti samaa linjaa noudattelee myös nykyinen valtatie 10, joka ylittää joen lähellä sen suuta ja seuraa sitten kappaleen matkaa jokilaaksoa Liedossa.


title: Savijoki (Lieto)

text: Kuivina kausina Turun vesilaitos on pumpannut vettä Paimionjoesta Aurajokeen Savijoen kautta Halisten pintavesilaitosta varten. Pumppaamo sijaitsee Tarvasjoen Kättylässä ja vettä on juoksutettu 0,2–0,8 m³/s.


title: Andy Nyman

text: Andy Nyman (s. 1966) on brittiläinen näyttelijä ja taikuri. Hän on esiintynyt muun muassa elokuvissa "Arvoituksia arkussa" ja "Verisempi viikonloppu" sekä minisarjassa "Dead Set". Nyman toimii myös ääninäyttelijänä monissa brittiläisissä lastensarjoissa. Hän on ollut taikurina Lontoossa.


title: Virmasvesi

text: Virmasvesi voi viitata jompaankumpaan seuraavista:


title: Never Marry a Railroad Man

text: Never Marry a Railroad Man on alankomaalaisen Shocking Blue -yhtyeen kappale ja single vuodelta 1970. Se muodostui hitiksi muutamissa Euroopan maissa, esimerkiksi yhtyeen kotimaassa se nousi listaykköseksi. Kappale ei sisälly millekään yhtyeen studioalbumille, mutta oli bonuskappaleena "3rd Albumin" CD-versiossa.


title: Never Marry a Railroad Man

text: Vuonna 1972 kappaleesta tehtiin kaksi suomenkielistä käännösversiota. Vexi Salmen tekstin ”Jos konduktöörin nait” levyttivät sekä Paula Koivuniemi että Fredi.


title: Never Marry a Railroad Man

text:
A-puoli
B-puoli


title: Bestial Torture

text: Bestial Torture on Tampereella vuonna 2007 perustettu thrash metal-yhtye. Musiikilliset vaikutteet yhtye ottaa saksalaisesta 80-luvun thrash metallista.


title: Bestial Torture

text:
Yhtyeen perustivat vuonna 2007 kitaristi Sepulchral Desekrator ja entinen laulaja Aggressor Perverssor.
Aggressor Perverssor erosi yhtyeestä vähäisen kiinnostuksen vuoksi vuonna 2010. Osa yhtyeen jäsenistä on tunnettuja
myös muista suomalaisista metallimusiikkia soittavista yhtyeistä, kuten Behexen ja Urn.


title: Bestial Torture

text: Yhtyeen diskografiaan kuuluu tällä hetkellä "Blackened Metal Damnation" CD (2008), "Hellthrashing Warriors" (split w/ Bestial Reviler (rus), Terrorist (us)), sekä "Blackened Metal Damnation" MC.


title: Bestial Torture

text: "Hellthrashing Warriorsin" julkaisi Atomic Carnage Records, ja "Blackened Metal Damnation" MC puolestaan Witchhammer Productions.


title: Bestial Torture

text:
Bestial Torture soitti ensimmäisen keikkansa Tampereella sijaitsevassa Varjobaarissa 22.09.2010.
Yhtye ei koskaan esiintynyt alkuperäisen laulajan kanssa.


title: Vääntelänkoski

text: Vääntelänkoski (myös Väänteenkoski) on Aurajoen toiseksi alin koski Liedossa. Kosken pituus on 100 metriä ja pudotus noin 1,5 m. Keskellä viljelysmaisemaa sijaitsevan kosken pohja muodostuu laakeista kallioista. Kosken ylittää kävelysilta. Aiemmin koskessa on ollut mylly, joka purettiin vuonna 1958. Lähellä koskea on eräs Aurajokilaakson harvoista hakamaista.


title: 2001 Maniacs

text: 2001 Maniacs on vuonna 2005 ilmestynyt yhdysvaltalainen kauhukomedia. Elokuvan on ohjannut Tim Sullivan ja siinä näyttelevät muun muassa Robert Englund, Lin Shaye, Giuseppe Andrews ja Jay Gillespie.


title: 2001 Maniacs

text: Elokuva kertoo yliopisto-opiskelijoista, jotka ovat menossa Daytona Beachiin, mutta oikotie johtaa Pleasant Valleyn pikkukaupunkiin. Siellä järjestetään sisällissodan muistoksi ”Guts and Glory” -juhla, mutta hauskanpito muuttuu verilöylyksi, kun opiskelijat tajuavat, että he ovat itse juhlan ateriana.


title: Bulkhead

text: Bulkhead on Transformers-universumissa esiintyvä Autobotti.


title: Bulkhead

text: "issa" Bulkhead oli hieman vanhuudenhöperöltä vaikuttava Autobottikomentaja, joka oli ryhmänsä mukana ollut muutaman vuosituhannen ajan vankina toisessa ulottuvuudessa, jonne Unicron oli imaissut Alpha Q:n kotiplaneetat. Bulkheadin ryhmään kuuluivat Autobotit Cliffjumper ja Downshift.


title: Bulkhead

text: "issa" Bulkhead on iso ja vahva, mutta hieman kömpelö Autobotti, joka kuului Optimus Primen johtamaan ryhmään. Bulkhead muuntautuu SWAT-panssariautoksi. Kömpelyydestään huolimatta, hän on sekä vahva että älykäs.


title: Bulkhead

text: Bulkhead oli aina erittäin innostunut avaruussiltatekniikasta ja sarjan 2. kauden lopussa ilmeni, että hän oli tilastojen mukaan koko Cybertronin paras avaruussiltateknikko.


title: Bulkhead

text:
Kirjan "" mukaan Bulkhead oli osa Arkin miehistöä sen lähtiessä Cybertronilta.
 Sarjassa "" Bulkhead on Autobottien lihasvoiman keskipiste. Hänellä on kuitenkin paljon tunteellisuutta. Hän ei haluaisi satuttaa pienempiä tovereitaan. Maassa hän ystävystyi Miko Nakadain kanssa.


title: Bulkhead

text: Bulkhead oli ennen yksi Romuttajista, mutta Hardshell surmasi suurimman osa hänen tovereistaan, muun muassa Insecticonin. Hänen tovereistaan elävät vielä ainakin Wheeljack sekä Ultra Magnus.


title: Bulkhead

text: Autobottien etsiessä Iaconin reliikkejä Bulkhead joutui kosketuksiin Tox-Enin, limamaisen energonin kanssa, joka voi olla jopa hengenvaarallista. Bulkhead onnistui tuhoamaan sen, mutta yrittäessään palata maasillan () kautta tukikohtaan, Hardshell ampui häntä selkään. Bulkhead kuitenkin jäi henkiin.


title: Prince Kajuku

text: Prince Kajuku on UFO:n kappale vuodelta 1971. Se julkaistiin albumilla "" ja singlenä, joka oli albumin ainoa singlejulkaisu. B-puolena oli instrumentaalikappale ”The Coming of Prince Kajuku”, joka on myös "Flying"-albumilla.


title: Prince Kajuku

text: ”Prince Kajuku” on hyvin raskasriffinen hard rock -kappale. Yhtye soitti sitä usein keikoillaan sen julkaisun jälkeen.


title: Prince Kajuku

text: Sanaa ”Kajuku” ei löydy mistään sanakirjasta, vaan yhtyeen laulajan Phil Moggin mukaan se oli lempinimi eräälle miehelle, joka työskenteli UFO:lle. Mies oli hyvin pitkä ja hänen hiuksensa muistuttivat Marsha Huntin hiuksia. Aluksi häntä kutsuttiin nimellä ”Prince” (suom. "prinssi"), mutta myöhemmin joku lisäsi nimeen sanan ”Kajuku”, jolla ei ollut mitään merkitystä. Yhtye ei ole kertonut, mistä se on saanut innoituksen itse kappaleen sanoituksiin.


title: Prince Kajuku

text:
A-puoli
B-puoli


title: Prince Kajuku

text: Rateyourmusic.com-sivuston käyttäjät arvioivat ”Prince Kajukun” sen ilmestymisvuonna 587:nneksi parhaiden singlejulkaisujen listalla. Listoilla kappale ei juuri menestynyt, paitsi Saksassa, jossa se ylsi singlelistan sijalle 26. Sen sijaan ”Prince Kajuku” ei yltänyt ollenkaan esimerkiksi Yhdysvaltain singlelistoille.


title: Prince Kajuku

text: ”Prince Kajukun” singleversiosta on tehty kolme eri painosta, jotka ovat kaikki eri levy-yhtiöiden julkaisemia. Kappale on julkaistu kaiken kaikkiaan kahdeksallatoista eri äänitteellä, ja se on mukana mm. kokoelma-albumeilla "" sekä "Beginnings".


title: Jääkiekon SM-sarjakausi 1940–1941

text: Vuoden 1941 jääkiekon SM-sarja voitiin taas pelata, edellisen kauden jäädessä pelaamatta talvisodan takia. Sarja pelattiin yksinkertaisena kahdeksan joukkueen sarjana, ja sarjan voittaja voitti mestaruuden. Sarjan ottelutahti oli tiivis, sarja alkoi 1. tammikuuta ja sarja päättyi 2. helmikuuta. Hallitseva mestari KIF uusi mestaruutensa. Kiffenin riveissä pelasi eräs ensimmäisistä SM-sarjassa pelanneista ulkomaalaisista, unkarilainen László Róna.


title: Jääkiekon SM-sarjakausi 1940–1941

text: KIF voitti Suomen mestaruuden 1941.


title: Thomas Hill (taidemaalari)

text: Thomas Hill (1829–1908) oli Birminghamissa Englannissa syntynyt taidemaalari, joka 15 vuotta täytettyään muutti Massachusettsiin Yhdysvaltoihin. Hill tuli tunnetuksi Yosemiten ja White Mountainsin alueella tehdyistä maalauksistaan.


title: Thomas Hill (taidemaalari)

text: Toimittuaan huonekalujen koristeita tekevässä yrityksessä oppipoikana Hill teki rohkean päätöksen ja alkoi opiskella taidetta. Hän osallistui Pennsylvania Academy of the Fine Arts -koulun iltakursseille Philadelphiassa ja työskenteli taidemaalari Peter F. Rothermelin oppilaana. Vuonna 1856 hän avasi oman studion Bostonissa. Saman vuosikymmenen lopulla Hill palasi huonekaluyritykseen töihin, mutta ei kuitenkaan jättänyt taidemaalausta.


title: Thomas Hill (taidemaalari)

text: Opiskeluaikanaan Hill matkusti White Mountains -nimellä tunnetulle alueelle Appalakkien vuoristossa. Yksi hänen siellä maalaamistaan töistä on "Talvinen Mount Lafyette". Bostonin ja New Yorkin tuntumassa oleva seutu oli suosittua sekä retkeilijöiden että taiteilijoiden keskuudessa, ja Hill palasi sinne useasti. Ensimmäisellä retkellään 1854 hän luonnostelikin maisemia paikkaa suosineiden Hudson River -koulukunnan jäsenten seurassa. Myöhemminkin Hillillä oli löyhiä yhteyksiä Hudson Riverin koulukuntaan.


title: Thomas Hill (taidemaalari)

text: Hill omaksui tuolloin ulkoilmamaalauksen periaatteet, ja käytti paikan päällä tehtyjä maalauksia suurempien ateljeessa tehtyjen töiden pohjana, kuten Hudson River -koulukunnan piirissä oli tapana.


title: Thomas Hill (taidemaalari)

text: Hän vieraili Euroopassa ja kiersi seuraavan vuosikymmenen ajan eri puolilla Yhdysvaltoja etsien maalausten aiheiksi kiehtovia paikkoja ja tapahtumia. Kalifornian-matkallaan vuonna 1861 Hill löysi taiteensa lopullisen aihepiirin ja keskittyi maalauksissaan villiin länteen ja sen maisemiin, joista hän tuli tunnetuksi.


title: Thomas Hill (taidemaalari)

text: Hill kävi ensimmäisen kerran Yosemitessa vuonna 1865. Hän palasi sinne useita kertoja ja maalasi sen näkymistä useita tunnetuimmista maalauksistaan.


title: Magnaatti

text: Magnaatti (keskiajan < lat. "magnus," suuri) tarkoittaa yleisessä merkityksessä mahtimiestä, vaikutusvaltaista henkilöä. Käytetään esimerkiksi nimitystä teollisuusmagnaatti. Entisajan Unkarissa magnaateiksi nimitettiin huomattavien aatelissukujen päämiehiä, jotka muodostivat 1918 lakkautetun valtiopäivien ensimmäisen kamarin eli ylähuoneen niin sanotun magnaattipöydän. Puolan historiassa magnaateiksi kutsuttiin valtaneuvoston ja ylhäisaatelin jäseniä sekä feodaaliyhteiskunnan aikana hallitsevan yläluokan jäseniä.


title: ORP Czajka

text: ORP Czajka on ollut kolmen Puolan merivoimissa palvelleen aluksen nimenä:


title: La Violencia

text: La Violencia (”väkivalta”) oli Kolumbian konservatiivipuolueen ja Kolumbian liberaalipuolueen kannattajien välinen sisällissota Kolumbiassa vuosina 1948–1957. Kolumbian puolueiden konservatiivien ja liberaalien välit olivat aina olleet huonot, ja he olivat sotineet monta kertaa keskenään 1800-luvulla. Kun suosittu presidentiksi pyrkinyt liberaalipoliitikko Jorge Gaitán murhattiin 1949, liberaalit aloittivat väkivaltaisen mellakoinnin ja pyrkivät kaatamaan konservatiivihallituksen. Rajussa mellakassa paloi melkein koko Bogotán keskusta, ja jopa 5 000 kuoli. Tuhoisa mellakka laajeni pian sisällissodaksi.


title: La Violencia

text: Sotaa käytiin eniten tiheästi asutulla maaseudulla ja siihen liittyi maariitoja. Liberaalien ja kommunistien sissit taistelivat keskenään ja varsinkin konservatiivihallituksen armeijaa vastaan. Vastauksena liberaalien sissiryhmille Kolumbian presidentiksi vuonna 1950 valittu kovan linjan konservatiivi Laureano Gómez perusti kuolemanpartioita. Monesti väkivaltaan liittyi ryöstelyä ja toisen omaisuuden anastaminen saattoi usein ollakin tappamisen motiivi. Miljoonat pakenivat maaseudun väkivaltaa pakoon suurkaupunkeihin, jotka olivat yleensä rauhallisempia.


title: La Violencia

text: Vuonna 1953 vallan kaappasi kenraali Gustavo Rojas Pinilla, joka sai sodan joksikin aikaa rauhoittumaan armahduspolitiikallaan. Koska Rojas yritti asettua yksinvaltiaaksi Argentiinan Juan Perónin tapaan, liberaalit ja konservatiivit kaatoivat Rojasin muun muassa yleislakolla. Yli 200 000 ihmisen kuoleman aiheuttanut erittäin väkivaltainen sota päättyi vuonna 1958, vaikka jäljelle jäikin kommunistisissiryhmiä ja maantierosvoja. Niinpä La Violencia asettui vuoteen 1966 mennessä vielä 2000-luvulla jatkuneeseen kommunistisissien ja hallituksen käymäksi sisällissodaksi.


title: La Violencia

text: Kolumbian konservatiivien ja liberaalien välinen vastakkainasettelu on ollut voimakas. Molempiin puolueisiin kuului sekä köyhiä, keskituloisia että rikkaita. Puolueiden välistä jännitettä lisäsi se, etteivät ne olleet sopineet vallanjaosta. Oppositioon joutuneessa puolueessa herätti katkeruutta se, että kumpi puolueista olikaan vallassa nimitti yleensä aluevirkamiehet mielensä mukaan.


title: La Violencia

text: Kuuluminen liberaaliseen tai konservatiiviseen puolueeseen ei ollut henkilökohtainen valinta, sillä se periytyi suvussa isältä jälkeläisille. Puoluetoverin sanominen toisen puolueen kannattajaksi oli suuri loukkaus.


title: La Violencia

text: Konservatiivit edustivat rikkaita suurmaanomistajia, papistoa ja kirkkovaltiota ja halusivat säilyttää yhteiskunnalliset olot ennallaan. Liberaalit taas kannattivat maan teollistamista, tehokasta kapitalismia ja kirkon ja valtion pysymistä erillään. Liberaalien ja konservatiivien välillä oli sisällissotakin 1800-luvun puolivälissä, kun sekä konservatiivit että myös radikaaliliberaalit kapinoivat hallitusta vastaan. Vuosien 1899–1903 tuhannen päivän sodassa kaatui noin 14 000.


title: La Violencia

text: 1920-luvulla maassa nousi ensi kertaa myös aseellinen sosialistinen kapinointi ja lakkoilu. Samoihin aikoihin konservatiivien uudistukset tyrehtyivät heikkoon taloustilanteeseen. Vuonna 1930 lama iski Kolumbiaan ja kaupunkityöläisten, maatyöläisten ja maaseudun pienviljelijöiden olot huononivat, mikä lisäsi yhteiskunnan jännitettä. Maatyöläisten tekemät suurtilojen valtaukset yleistyivät. Moni suurtila oli laajentunut lain vastaisesti, kun niihin oli liitetty maata valtiolta tai intiaaneilta. Suurtilojen valtaukset kohdistuivatkin pian laittomiksi tiedettyihin tilojen osiin. Vuonna 1934 valtaan noussut liberaali Alfonso López Pumarejon hallitus päätti, että suurtiloille jäivät laittomat maat, mutta toisaalta jo vallattuja maita ei palautettu niille.


title: La Violencia

text: Kolumbiassa vallassa vuosina 1930–1946 olleet liberaalit onnistuivat saamaan yleisen äänioikeuden miehille ja myös pitkään kesannolla olleen maan luovutuksen valtiolle. Vaikka liberaalien uudistukset jäivät puolitiehen, ne olivat silti niin suuria, että ärsyttivät konservatiiveja. Liberaalit muun muassa laajensivat äänioikeutettujen määrää, minkä konservatiivit saattoivat ajatella suosivan liberaaleja.


title: La Violencia

text: Viimeiset liberaalipresidentit pyrkivät hillitsemään uudistuksia konservatiivien pelossa. Vuonna 1942 valittu liberaalipresidentti Lopez Pumarejo riitaantui pahoin äärikonservatiivi Laureano Gómezin kanssa ulko- ja sisäpolitiikasta. Gómez teki muutamia henkilökohtaisia hyökkäyksiä Lópezia ja tämän perhettä kohtaan, ja hänet vangittiinkin tämän takia joksikin aikaa vuonna 1944. Tämä laukaisi mielenosoituksia ja katutaisteluja Bogotássa, ja heinäkuussa 1944 muutamat Etelä-Kolumbian Paston kaupungista kotoisin olevat upseerit yrittivät kaappausta. He vangitsivat ministeritkin, mutta vapauttivat vangit, kun armeijan johtoporras kieltäytyi tukemasta vallankaappajia. Kannatuksena menettänyt presidentti López erosi, ja presidentiksi nousi vähäksi aikaa liberaali Alberto Lleras Camargo. Camargo koetti yhdistää molemmat puolueet kansalliseksi rintamaksi, mutta Jorge Eliécer Gaitán hyökkäsi ajatusta vastaan.


title: La Violencia

text: Kun liberaalit vuonna 1946 hävisivät presidentinvaalit, he olivat hyvin katkeria. Vaalit voitti melko maltillinen konservatiivi Mariano Ospina Pérez, joka koetti rakentaa sopua liberaalien ja konservatiivien välille. Hän otti hallitukseen puolet liberaaleja, puolet konservatiiveja, mikä ei kuitenkaan riittänyt tyrehdyttämään liberaalien katkeruutta. Gaitánilla oli menossa köyhiä puolustava ”eteenpäin marssiva vallankumous”, joka muistutti Argentiinan johtajan Juan Perónin ohjelmaa. Gaitán halusi tasoittaa rikkaiden ja köyhien välisiä tuloeroja ottamalla rikkailta tuloja pois ja antamalla köyhille. Hän oli populistinen ”kansan mies”, joka lupasi kansalle työtä, palkankorotuksia ja elinolojen kohentamista. Gaitánin uutta populismia vastustivat monet perinteiset liberaalit ja varsinkin konservatiivit.


title: La Violencia

text: Vuoden 1946 vallansiirto aiheutti väkivaltaisuuksia erityisesti maaseudulla. La Violencian katsotaan yleensä alkaneen vuonna 1948, mutta väkivalta alkoi jo vuonna 1946. Gaitánin johtamat liberaalit vetäytyivät Ospinan koalitiohallituksesta. Maaseudulla monet paikalliset riidat puettiin poliittiseen asuun, kun konservatiivit hakivat ”hyvitystä” liberaalikauden menetyksistään. Liberaalit kostivat väkivallanteot, ja kierre oli valmis. Väkivaltaa oli myös konservatiivihallitusta tukevan armeijan ja maatyöläisten välillä. Vuonna 1947 Gaitán pyysi presidenttiä lopettamaan väkivallan ja vaati ihmisarvon kunnioitusta. Pääkaupunki pysyi rauhallisena huhtikuuhun 1948 asti. Vuoden 1948 alussa esiintyi kommunistityöläisten lakkoja ja kapinallisten hyökkäyksiä infrastruktuuria vastaan.


title: La Violencia

text: Gaitán pyrki presidentiksi seuraavissa vaaleissa. Bogotássa oli 9. huhtikuuta 1949 koolla yhteisamerikkalainen konferenssi, jonka oli määrä perustaa amerikkalainen valtioiden välinen turvallisuusliitto OAS. Gaitán oli kutsunut pääkaupunkiin noin 100 000 mielensoittajaa, joiden piti protestoida kaupungissa Amerikan köyhien talonpoikien vaikeita elinoloja vastaan.


title: La Violencia

text: Mielenterveysongelmainen nuori mies Juan Roa Sierra ampui Gaitánin 9. huhtikuuta 1949 toimistonsa ovelle. Gaitánin puoluetta tukeva radioasema "Últimas Noticias" väitti Perezin konservatiivihallituksen murhauttaneen Gaitánin. Radio kehotti Gaitánin populistiliberaaleja hyökkäämään avoimesti hallitusta vastaan kaikin käsiinsä saatavin asein. Ensimmäisessä lähetyksessä kehotettiin myös murtautumaan tavarataloihin aseiden hankkimiseksi ja toisessa lähetyksessä luettiin polttopullon teko-ohje. Väkijoukko hakkasi ja puukotti muodottomaksi massaksi käsiinsä saamansa Gaitánin murhaajan.


title: La Violencia

text: Muun muassa kiviä, tiiliä ja polttopulloja heittelevät raivostuneet mellakoitsijat polttivat lähes kaikki Bogotán keskustan julkiset rakennukset. He murtautuivat sisään presidentin palatsiin ja polttivat monia kirkkoja. Liberaalien yritykset hillitä vihastuneita kannattajiaan oli turha. Mellakoitsijoiden joukossa oli paljon poliiseja, ja osa poliiseista toimi passiivisesti. Alkuiltapäivästä alkanut riehunta rauhoittui vasta illalla ja yöllä armeijan väliintulon, mellakoijien juopumuksen ja väsymyksen takia. Armeija tappoi muun muassa tavarataloissa varastelevia mellakoitsijoita. Mellakassa kuoli ehkä 3 000–5 000. Tieto Gaitánin murhasta oli sillä välin levinnyt moniin muihin kaupunkeihin.


title: La Violencia

text: Maan johto ja panamerikkalainen kongressi pelastuivat mellakalta. Väkivalta pääkaupungissa jatkui kahdeksan päivää. OAS:n perustamiskokouksessa mukana ollut amerikkalainen George Marshall kauhistui mellakkaa, jossa uskoi kommunistien olevan mukana. Mellakan on väitetty vaikuttaneen Marshallin asennoitumiseen kommunisteja kohtaan.


title: La Violencia

text: "El Bogotazo" laukaisi verisen konfliktin, joka tunnetaan nimellä "La Violencia", ”väkivalta”. Liberaalit ja konservatiivit yrittivät molemmat hyötyä mellakasta: konservatiivit yrittivät murskata työväenluokkaan tukeutuvan opposition ja liberaalit käynnistää vallankumouksen. Liberaalit pelkäsivät heihin kohdistuvaa joukkomurhaa ja kommunistien tavoin perustivat maaseudulle itsepuolustuskeskuksia. Kommunistit toimivat väkivaltaisesti Bogotán seudulla ja hyökkäsivät muun muassa infrastruktuuria vastaan huhtikuussa. Sodassa oli monia muita ulottuvuuksia kuin liberaalien ja konservatiivien riidat. Esimerkiksi katolisten kannattajat vainosivat protestantteja. He samaistivat protestantit liberaaleihin, vaikka kaikki liberaalit eivät protestanttejakaan hyväksyneet.Katoliset papit yllyttivät kirkkonsa jäseniä hyökkäämään protestanttien kimppuun, mitä tehtiinkin. Luterilaisten lapsia erotettiin maaseudulla koulusta, piiskattiin ja rangaistiin, mikä ajoi luterilaisia kaupunkeihin ja vuorille.


title: La Violencia

text: Vapautetut vangit liittyivät maaseudun taisteluryhmiin muodostaen aseistettujen sissipartioiden, "cuadrillasien" ytimen. Cuadrillalla oli valvonnassaan melko pieni alue, joka saattoi käsittää vain pari tilaa.


title: La Violencia

text: Vuonna 1949 Ospina kielsi ensin julkiset kokoontumiset, sitten erotti liberaalit kuvernöörit ja lopulta marraskuussa 1949 sulki armeijan voimin kongressin.


title: La Violencia

text: Väkivalta näytti hiipuvan nopeasti, mutta kiihtyi uudestaan vaalivuonna 1949. Näihin aikoihin kommunistit alkoivat järjestäytyä sissiryhmiksi maaseudulla. Liberaalit voittivat vuoden 1949 parlamenttivaalit molemmissa kamareissa.


title: La Violencia

text: Konservatiivit värväsivät maaseuduilla tuhansia maanviljelijöitä erikoispoliiseiksi tappamaan ja kiduttamaan vastustajiaan. Liberaaleja peloteltiin, eivätkä he uskaltaneetkaan asettaa ehdokastaan, jolloin jyrkkä konservatiivi Laureano Gómez voitti vaalit. Gomez oli Francon ihailija ja siksi hänen vastustajansa pitivät häntä fasistina. Kolumbian talous oli sodan kestäessä nousussa. Yhdysvalloissa vainottiin samaan aikaan kommunisteja, mikä näkyi Kolumbiassakin. Gómez piti liberaaleja kommunistien tukijoina.


title: La Violencia

text: Gómez hallitsi poikkeusvaltuuksin, jotka olivat peräisin edellisen konservatiivipresidentti Ospinan ajalta. Gómezin tapa hallita maata vieraannutti monet konservatiivitkin. Hän kielsi työväestöltä lakot, kongressi valittiin ilman oppositiota, lehdistöä sensuroitiin, hallitus ohjaili tuomareita ja väkijoukot hyökkäilivät protestanttisiin kirkkoihin. Konservatiivit tekivät kuitenkin myönnytyksiä ja lupasivat maareformin, jota eivät kuitenkaan toteuttaneet. Maatyöläiset hyökkäsivät suurtiloille. Suurmaanomistajine vastaus tähän olivat kuolemanpartiot, jotka valtasivat maatyöläisten pienet pellot, jotka liitettiin suurtiloihin. Monet pienmaanomistajat myivät maansa ja lähtivät kaupunkeihin slummeihin. Monet saattoivat rikastua maanvaltauksista.


title: La Violencia

text: Liberaalien sissit hyökkäsivät hallitusta ja paikallisia konservatiiveja vastaan. Hallituksen salaa tukemat kuolemanpartiot pyrkivät tuhoamaan sissejä ja sissit toisiaan. Monilla seuduilla väkivalta liittyi maariitoihin, joissa liberaalit ja konservatiivit riitelivät maasta. Nuoret "violentosit" murhasivat vain ryöstämisen vuoksi ja levittivät väkivaltaa huomattavasti. Katoliset konservatiivit puhuivat heitä vastaan suunnatusta juutalaisten ja vapaamuurarien salaliitosta, ja katoliset hyökkäsivät protestantteja vastaan. Liberaalinen työläisten ja suurtilallisten yhteinen vallankumousarmeija hajosi, kun vallankumousarmeija alkoi kerätä karjaa ja hevosia verona käyttöönsä. Nyt monet liberaalien suurtilalliset kääntyivätkin liberaalien sissejä vastaan.


title: La Violencia

text: Sota oli huipussaan 1952, jolloin hallitusta vastaan taisteli 26 000 liberaalia. Väkivallan riehuessa pahimmillaan siinä kuoli yli 1 000 ihmistä kuukaudessa. Väkivalta oli levinnyt maan joka alueelle vuonna 1953. Armeija ei kyennyt käyttämään sodassa tehokkaasti raskasta aseistusta vuoristoisen maan takia. Niinpä armeija liikkui "violentosien" tavoin pääosin hevosin ja aasein sekä käytti kevyitä kivääreitä aseinaan.


title: La Violencia

text: Vuoteen 1957 kestäneessä sisällissodassa kuoli 250 000–300 000. Sotaan liittyi muun muassa kidutusta ja elävien ja kuolleiden ihmisten silpomista. Väkivalta kohdistui miesten lisäksi myös naisiin ja lapsiin.


title: La Violencia

text: Sekä liberaalit että konservatiivit tappoivat vastustajiaan julmasti.Väkivaltaan syyllistyivät tyypillisesti kohtuullisen hyvin menestyvät pientilalliset. Monesti väkivallan käyttäjä pyrki ajamaan jollain tavoin omaa etuaan, kuten vallatakseen toisen maata, anastaakseen omaisuutta, kukistaakseen niskuroijan tai uhkaavan vihollisen. Näin väkivalta johtui usein yksittäisistä ihmisistä, ei puolueista, uskonnosta tai valtiosta. Konservatiivihallinto salli väkivallan, koska se auttoi sitä tuhoamaan kommunismia Liberaalien sissijoukona "cuadrillan" johdossa oli tyypillisesti hyvin nuori "violento", joka tappoi henkilökohtaisesti vastustajansa yleensä melko julmasti. Tappamista käytettiin myös liberaalien sisäisessä kurinpidossa.


title: La Violencia

text: Presidentiksi nousseen Gómezin aikana väkivalta levisi koko maahan ja hallituksen tukijat alkoivat kiduttaa vastustajiaan. Ensin kidutti yksin poliisi, sitten mukaan tuli armeija ja vielä myöhemmin tavallinen kansa. Surmattavalle saatettiin näyttää ennen kidutuskuolemaa omaisten ja ystävien silvotut ruumiit. Sadistisesta kidutuksesta tuli huvi ja ryöstämisestä keino hankkia omaisuutta. Väkivaltaan liittyi monesti seksuaalisia ja nekrofiilisia piirteitä ja myös lapset kiduttivat. Erityisen tunnetuksi surmaamistavaksi tuli ”kolumbialainen solmio”, jossa kieli vedettiin ulos auki viilletystä kurkusta. Libereaalien kuolleita ruumiita häväistiin ja silvottiin. Liberaalien kannattajiksi ajateltuja saatettiin sulkea joukoittain taloon ja polttaa elävältä.Katoliset papit kiihottivat kansaa ristiretkelle liberaaleja, evankelisia ja luterilaisia vastaan.


title: La Violencia

text: Väkivaltaa oli lähinnä maaseudulla, vaikka kaupungeissa ajoittain mellakoitiinkin. Eniten surmattiin ihmisiä Andeilla ja "llanoksella" eli tasangoilla. Nämä alueet olivat maatalousvaltaisen Kolumbian vaureuden ydinaluetta.


title: La Violencia

text: Vastoin yleistä luuloa maaseudun väkivalta ei ollut pahinta köyhillä alueilla vaan melko vaurailla. Vaikka vuoden 1948 väkivalta levisi miltei koko Kolumbiaan, melko pian se jäi Andeille Toliman, Caldasn, Vallen ja Cundinamarcan provinssien osiin. Vientituotteiden tuotantoalueilla esiintyi pahaa väkivaltaa. Esimerkiksi Tolima oli Kolumbian kahvintuotannon keskus ja Antioquia tekstiilintuotannon ja teollisuuden keskus.


title: La Violencia

text: Gómez sai marraskuussa 1951 sydänkohtauksen, ja maata johti seuraavien parin vuoden ajan käytännössä Roberto Urdaneta Arbeláez, joka seurasi kuitenkin Gómezin linjaa. Maltilliset konservatiivit ottivat tukensa pois Gomezilta, koska näkivät tämän rajoittavan demokratiaa. Gómez hyökkäsi heitäkin vastaan.Maltillisilla konservatiiveilla oli hyvät välit maan armeijaan, ja Gómez epäilikin häntä vastaan suunnattuja juonia. Niinpä Gómez yritti erottaa kenraali Gustavo Rojas Pinillan, mutta Urdaneta ei suostunut tähän. Kun Gomez yritti palata toimistoonsa kesäkuussa 1953, Rojas kappasi vallan. Sekä konservatiivit että liberaalit tukivat kaappausta, jolloin pahin väkivalta laantui pariksi vuodeksi. Rojas tarjosi rauhaa sisseille, joita kutsuttiin pilkkanimellä "bandoleros". Kommunistisisseillä oli hallussaan vuoden 1953 tienoilla kokonaisia maakuntia ja tuhansia miehiä aseissa. Rojas antoi armahduksen kaikille väkivaltaisille ryhmille.


title: La Violencia

text: Kun suuri osa sissijohtajista oli antautunut, jäljelle jäi vain radikaaliliberaalien ja kommunistien ryhmiä. Ne asemiesten ryhmät, jotka eivät antautuneet, käyttivät olojen rauhoittumista valmistautuakseen sodan alkamiseen uudelleen. Rojas pysyi neutraalina ja koetti pysäyttää taistelut maaseudulla erottamalla taistelevat osapuolet toisistaan. Armeija hyökkäsi täydellä teholla ja pyrki hävittämään loput sissit. Se ei onnistunut, ja sota näytti jatkuvan loputtomiin. Rojasin hallitsessa maata kaupunkien talous sujui, kun maaseudulla taisteltiin. Rojas rakennutti muun muassa lentokenttiä, halpatavarataloja ja maahan ilmestyi hänen kaudellaan televisio ja halvat radiovastaanottimet. Slummeihin alettiin vetää sähköjä ja vesijohtoja.


title: La Violencia

text: Sodan lähetessä loppuaan ilmestyi entistä näkymämpiä aseistettuja ryhmiä, jotka esiintyivät poliittisina sisseinä ja vaativat veroa tai suojelurahaa. Nämä olivat kuitenkin yleensä poliittisia sissiryhmiä pienempiä ja elinkelvottomampia, koska niillä ei ollut niitä huoltavia tukijoita. Toisaalta niitä oli pienen koon takia vaikeampi paikallistaa soluttamalla.


title: La Violencia

text: Maaseudun väkivalta alkoi nousta uudestaan vuoden 1953 lopussa.Sota jatkui muun muassa sen takia, että tavallinen maaseudun kansa halusi yhä tappaa ja ryöstää vastustajiaan. Hallitus ei halunnut reformeja, vaan luotti painostukseen sensuroiden sekä liberaalien että konservatiivien lehtiä. Hallituksen joukot vangitsivat ja tappoivat siviilejä pienestäkin syystä.


title: La Violencia

text: Sota heikkeni hetkeksi, mutta vielä vuonna 1955 Rojas aloitti massiivisen hyökkäyksen maaseudulla, missä sissien valta oli taas kasvanut. Hallituksen joukkojen keinot olivat muuttuneet raaemmiksi ja he käyttivät poltetun maan taktiikkaa. Liberaalit ja konservatiivit pelkäsivät Rojasin johtaman armeijan luovan Argentiinan peronistisen tyylisen diktatuurin.


title: La Violencia

text: Rojas suosi muutamia suurliikemiehiä, mikä ärsytti toisia liikemiehiä. Rojas myös kannatti perinteistä suurmaataloutta teollisuuden ja kaupan kustannuksella. Rojas aikoi myös ottaa tiedotusvälineet valvontaansa ja perustaa oman puolueen. Kaiken lisäksi hän halusi itselleen työläisten ääniä näitä suosivalla politiikalla. Niinpä porvarilliset liberaalit ja konservatiivit liittoutuivat keskenään Rojasia vastaan. Häntä syytettiin myös valtion varojen kavalluksesta.


title: La Violencia

text: Pian Rojas sanoi armeijan nimittäneen hänet vielä neljäksi vuodeksi presidentiksi. Tällöin kirkko, porvarit, älymystö ja myös mukaan otetut työläiset julistivat maahan yleislakon ja painostivat Rojasin eroamaan. Rojasin asetoverit suosittivat hänelle maanpakoa, ja Rojas pakenikin maasta. Maata hallitsi väliaikaisesti vielä viiden kenraalin juntta, joka ajoi siirtymistä siviilihallintoon. Liberaalit ja konservatiivit jakoivat vallan, ja esimerkiksi valtion virkoihin pantiin yhtä paljon liberaaleja ja konservatiiveja. Sovittiin liberaali- ja konservatiivipresidentin vuorottelusta seuraavat neljä kautta vuoteen 1974. Valtaan nousi liberaalipresidentti Lleras Camargo. Sota päättyi vuonna 1958, mutta aseelliset yhteenotot jatkuivat. Niinpä La Violencian lopettamisvuodeksi mainitaan eri lähteissä vuosia väliltä 1958–1966. Maaseudulla liberaalien ja konservatiivien sodan rippeetkin heikkenivät pois muutamassa vuodessa, ja jäljelle jäi vain maantierosvoja ja muutamia kommunistiryhmiä. Sota oli edistänyt rikollisuuden kasvua. Armeija kukisti sissit ja rosvojoukot, koska onnistui ajamaan ne pois vuoristosta itäisille tasangoille.


title: La Violencia

text: Armeija tappoi viimeiset La Violenciaan liittyvät "bandolerojen" johtajat. Jacinto Cruz Usma, eli Sangrenegra ("Mustaveri") kuoli huhtikuussa 1964 ja Efraín Gonzáles kesäkuussa 1965. Mutta toisaalta kommunistississiryhmä MOEC nousi 1959 ja sissiliike FARC alkoi toimia vuonna 1964. Kuuban vallankumous innoitti kommunistisissejä Kolumbiassakin. Näin La Violencia liukui myöhemmäksi Kolumbian sisällisodaksi. Helmikuussa 1966 uudessa sissisodassa kuoli nuori kommunistisissien riveihin kesäkuussa 1965 liittynyt pappi Camillo Torres, josta tuli vallankumouksellisille sankari.


title: Serapis

text: Serapis eli Sarapis oli alkuaan hedelmällisyyden jumala, sittemmin kuoleman ja sairauden jumala, jolta pyydettiin myös terveyttä. Alun perin Serapista palvottiin Vähän-Aasian Sinopessa. Tacituksen ja Plutarkhoksen mukaan Ptolemaios I vei Serapiksen palvonnan muinaiseen Egyptiin. Hän pyrki poliittisista syistä tekemään Serapiksesta valtionjumalan ja tarjosi Serapis-kulttia myös kreikkalaisille. Egyptiläiset eivät ottaneet Serapista valtionjumalakseen, vaan samaistivat sen omaan Osiris-Apis-jumalaansa eli kuoltuaan Osiriksena palvottuun Apis-härkään. Näin Serapiksesta tuli manalan ja kuoleman jumala. Kreikkalaiset antoivat Serapikselle Zeuksen ja Haadeen piirteitä. Kuvissa Serapiksella on Zeuksen kasvonpiirteet, pitkä puku ja päässä modius eli tähkillä koristettu jyvämitta.


title: Vickers Vigilant

text: Vickers Vigilant oli brittiläinen panssarintorjuntaohjus. Se kehitettiin vuonna 1956 ja sen valmistaja oli silloinen Vickers-Armstrong. Nimi on muodostettu sanoista "VIsually Guided Infantry Light ANti-Tank missile." Vigilant oli lankaohjattu, alle äänennopeuden lentävä kevyt jalkaväen panssarintorjunta-ase.


title: Vickers Vigilant

text: Ohjuksen kehitys aloitettiin yksityisenä yrityksenä Vickers-Armstrongilla 1956, vaikka virallinen kiinnostus panssarintorjuntaohjukseen oli vähäistä lukuun ottamatta osittain epäonnistunutta australialaisjohtoista Malkara-projektia. Ohjuksesta tuli toimiva mutta tehtävään tarpeettoman suurikokoinen ja raskas, jotta sitä olisi voitu käyttää ja kuljettaa jalkaisin.


title: Vickers Vigilant

text: Vickersin kehitystyön tarkoitus oli pitää suunnitteluryhmä koossa maan hallituksen peruttua projektit ryhmän jo ehdottamille ohjustyypeille. Ohjuksen nimi oli aluksi V.891 Ensimmäinen laukaisu tehtiin 1958. Ohjus oli kompakti ja ominaisuuksiltaan niin vakuuttava, että tuotanto aloitettiin. Ohjus oli ohjattavuudeltaan helppo ja siten aseena tehokkaampi kuin aikalaisensa SS.11


title: Vickers Vigilant

text: Ohjusten laukaisualustat sijoitettiin vihollisen oletettuun tulosuuntaan ja siihen kaapelilla yhdistetty komento-osa hieman sivummalle. Erillinen valintakytkin mahdollisti kuuden ohjuksen hallinnan. Komento-osa oli varustettu kahdella pistoolimallisella kahvalla, joista etummainen oli varustettu liipasimella ja takimmainen toimi ohjaussauvana jolla ohjus tähdättiin maaliin. Ampujan laukaistua ohjuksen, sen gyroskooppi ohjasi sitä suoraan eteenpäin korjaten sen lentorataa häiritsevän tuulen vaikutuksen. Ampujan liikuttaessa ohjaussauvaa tähtäysristikon pitämiseksi maalissa, ohjus korjasi lentorataansa langan välittämien komentojen mukaisesti. Ohjus saavutti enimmäistorjuntaetäisyytensä 1 375 metriä 12,5 sekunnissa. Sen ontelokärki läpäisi 576 mm panssaria.


title: Hugo van der Goes

text: Hugo van der Goes (n. 1440 Gent - 1482 Bryssel) oli flaamilainen taidemaalari, jonka valon- ja värinkäsittelyssä oli uutta ilmettä ja sisäistä lämpöä. Hugo van der Goesia pidetään mystisempänä ja dramaattisempana kuin muita saman ajan flaamilaisen taiteen mestareista.


title: Hugo van der Goes

text:
Goesin pääteos on Firenzessä sijaitseva kolmiosainen "Portinari"-alttari (1473-1476). Sen keskuskuvalla "Paimenten kumarrus" oli suuri vaikutus italialaiseen renessanssitaiteeseen.
Sivuosissa on kuvattu lahjoittaja Tommaso Portinari omaisineen ja suojeluspyhimyksineen. Vaikutuksen tekivät etenkin maalauksen vapaa sommittelu, ilmeikkyys, värimaailma, tarkkuus yksityiskohdissa ja rohkea realististisuus varsinkin paimenten kuvauksessa.
Myös Goesin alttaritaulujen psykologisella henkilökuvauksella oli vaikutusta myöhempään taiteeseen.


title: Hugo van der Goes

text: Paljon flaamilaista taidetta vietiin 1470- ja 1480-luvuilla eri puolille Eurooppaa. Sitä arvostettiin myös Italiassa, joskin 1400-luvun loppupuolella vaikutteiden suunta alkoi kääntyä toiseen suuntaan.


title: Hugo van der Goes

text: Goesin muita tunnettuja töitä ovat diptyykki "Syntiinlankeemus" ja "Kristusta itketään", "Kuninkaitten kumarrus" eli "Monforten alttari" 1470 ja "Marian kuolema"


title: Hugo van der Goes

text: Goes sai mestarin arvon Gentissä 1467. Hän siirtyi vuonna 1478 loppuiäkseen luostariin.


title: The Sin War

text: The Sin War on puolalaisen death metal -yhtye Dies Iraen toinen studioalbumi, joka on julkaistu vuonna 2002.


title: Sculpture of Stone

text: Sculpture of Stone on puolalaisen death metal -yhtye Dies Iraen kolmas studioalbumi, joka on julkaistu vuonna 2004.


title: Steerinen este

text: Steerinen este eli steerinen vaikutus on atomien ja atomiryhmien koosta aiheutuva kemiallisen reaktion nopeutta alentava tekijä. Steerinen este johtuu repulsiovoimista molekyyliorbitaalien elektronien välillä. Molekyylin geometriasta johtuva steerinen este kohottaa reaktion tapahtumiseen tarvittavan aktivoitumisenergian määrää, minkä vuoksi reaktio tapahtuu hitaammin tai ei ollenkaan. Steerinen este on suuri varsinkin silloin, jos yhdiste sisältää useita kookkaita atomiryhmiä.


title: Steerinen este

text: Steerinen este vaikuttaa molekyylien reaktiivisuuteen. Tämä tulee esiin esimerkiksi aldehydien ja ketonien kyvyssä reagoida nukleofiilisella substituutioreaktiolla. Nukleofiili hyökkää karbonyyliryhmän hiiliatomiin. Aldehydi, jossa tähän hiileen on kiinnittynyt hiilivetyryhmän lisäksi vain pieni vetyatomi reagoi herkemmin, koska sen steerinen este on pienempi kuin ketonilla, jossa karbonyyliryhmän hiiliatomiin kiinnittyneet hiilivetyketjut aiheuttavat steeristä estettä. Tämän vuoksi reaktiossa syntyvä välituote on jännittynyt ja heikommin pysyvä.


title: Antichrist

text: Antichrist, Antikrist tai Antikristus voi tarkoittaa ainakin seuraavia:


title: Jaana Oravisto

text: Jaana Maaria Oravisto (s. 14. toukokuuta 1955 Helsinki) on suomalainen näyttelijä.


title: Jaana Oravisto

text: Oravisto valmistui teatteritaiteen maisteriksi 1984. Hän on ollut kiinnitettynä Tampereen Työväen Teatterissa samasta vuodesta saakka. Hän on tehnyt töitä myös elokuvissa ja televisiossa.


title: Jaana Oravisto

text: Oravisto on Matti Oraviston ja Teija Sopasen tytär. Hän on ollut naimisissa näyttelijä Pentti Helinin kanssa vuodesta 1988. Heillä on kolme lasta.


title: Jaana Oravisto

text: Oravisto ääninäytteli Lumikki ja seitsemän kääpiötä -elokuvan alkuperäisessä dubbauksessa (1982) Lumikin puhekohtaukset, lauluosuudet hoiti Johanna Nurmimaa.


title: Vesa Salo

text:
Vesa Salo (s. 17. huhtikuuta 1965 Rauma) on suomalainen entinen jääkiekkopuolustaja, joka pelasi SM-liigassa yhteensä 686 runkosarjaottelua tehoin 95+267=362. Jäähyminuutteja tuli 703. Urallaan Isokokoinen Salo pelasi myös Ruotsissa ja Saksassa. Hän on SM-liigan kaikkien aikojen kuudenneksi tehokkain puolustaja.
Salo oli Rauman Lukon kasvatti. Hän debytoi SM-liigassa kaudella 1982–1983, jolloin Salo teki 36 ottelussa tehot 2+9=11. Lukko kuitenkin putosi seuraavaksi kaudeksi I-divisioonaan. New York Rangers varasi hänet 49. pelaajana , muttei Salo ikinä pelannut Pohjois-Amerikassa. Lukon aika I-divisioonassa kesti vain yhden kauden ja Salo oli nostamassa joukkuetta takaisin SM-liigaan keväällä 1984. Kaudella 1984–1985 hän teki läpimurtonsa SM-liigassa tehoilla 13+8=21, jolloin Salo oli joukkueensa tehokkain puolustaja. Hän oli sitä myös kaudella 1985–1986 Salon tehdessä tehot 4+22=26.


title: Vesa Salo

text: Kaudeksi 1987–1988 Salo siirtyi Tampereen Ilvekseen. Kauden jälkeen hän jatkoi myös seuraavat neljä kautta Tampereella Tapparan riveissä. Salo voitti keväällä 1990 SM-pronssia, joka jäi hänen uransa ainoaksi SM-mitalikseen pitkästä 16 kauden urastaan huolimatta. Vuodet 1992–1994 Salo pelasi Kalevan Pallon riveissä. Hän oli molempina kausina joukkueen tehokkain puolustaja. Kaudella 1993–1994 Salo teki tehoilla 11+27=38 yhden kauden piste-ennätyksensä. Hän oli KalPan sisäisen pistepörssin kolmas Sami Kapasen ja Pekka Tirkkosen jälkeen. SM-liigan puolustajien pistepörssissä Salo oli toinen TPS:n Petteri Nummelinin kanssa. Kaudeksi 1994–1995 hän palasi Lukkoon.


title: Vesa Salo

text: Salo siirtyi kaudeksi 1995–1996 Ruotsiin ja Elitserien-joukkue HV71:een. Hän oli tehoilla 7+17=24 joukkueen tehokkain puolustaja. Kauden 1996–1997 Salo pelasi saksalaisessa EV Landshutissa, DEL:ssä. Hän palasi kaudeksi 1997–1998 SM-liigaan ja siirtyi Porin Ässiin. Salo teki siellä ensimmäisellä kaudellaan tehot 9+27=36, joilla hän sijoittui puolustajien pistepörssissä toiseksi Ilveksen Allan Measuresin jälkeen. Salo edusti Ässiä kevääseen 2001 saakka. Hän pelasi sen jälkeen kauden 2001–2002 Ruotsin toiseksi korkeimmalla sarjatasolla HockeyAllsvenskanissa Tingsryds AIF:n joukkueessa ja lopetti uransa kevääseen 2002.


title: Vesa Salo

text: Salo kuului nuorena ikäkausimaajoukkueiden vakionimiin. Hän pelasi alle 20-vuotiaiden MM-kilpailuissa vuosina 1984 ja 1985. Salo voitti vuonna 1984 hopeaa ja vuoden 1985 turnauksessa hänet valittiin parhaaksi puolustajaksi.


title: Vesa Salo

text:
Vuonna 1983 Salo pelasi alle 18-vuotiaiden EM-kilpailuissa voittaen hopeaa.
Salo on toiminut kaudesta 2009–2010 II-divisioonajoukkue HC Nokian päävalmentajana.


title: The Art of an Endless Creation

text: The Art of an Endless Creation on puolalaisen death metal -yhtye Dies Iraen CD+DVD digipak, joka on julkaistu vuonna 2009. Julkaisuun sisältyy myös yhtyeen viimeisin albumi Sculpture of Stone sekä vuoden 1994 demo Fear of God.


title: The Art of an Endless Creation

text: DVD on julkaistu levymerkillä Metal Mind Records.


title: The Art of an Endless Creation

text: Sculpture of Stone


title: The Art of an Endless Creation

text: Konsertti, Metalmania 2005, DVD


title: The Art of an Endless Creation

text: Videot


title: The Art of an Endless Creation

text: Bonus audio


title: The Art of an Endless Creation

text: Ekstrat


title: Never Back Down

text: Never Back Down on vuonna 2008 ensi-iltansa saanut yhdysvaltalainen nuortenelokuva, jonka pääosia näyttelevät Sean Faris, Amber Heard, Cam Gigandet ja Djimon Hounsou. Elokuvan on ohjannut Jeff Wadlow. Se kertoo Floridaan muuttaneesta nuoresta, joka päätyy opettelemaan vapaaottelua päihittääkseen hänet silmätikukseen poimineen koulunsa hallitsevan mestarin.


title: Alexander Keiller

text: Alexander Keiller (1. heinäkuuta 1804 Dundee – 27. maaliskuuta 1874 Göteborg) oli brittiläis-ruotsalainen teollisuus- ja liikemies.


title: Alexander Keiller

text: Keiller syntyi Dundeessa Skotlannissa ja tuli vuonna 1825 Göteborgiin hoitamaan perheen puutavarakauppaa Ruotsissa. Kolme vuotta myöhemmin hän aloitti tehtaan William Gibsonin kanssa. Tämä suljettiin 1839, ja sen sijaan Keiller perusti vuonna 1841 mekaanisen verstaan Göteborgiin. Vuonna 1867 siitä tuli osakeyhtiö, Göteborgs Mekaniska Verkstads AB, ja vuoden myöhemmin hän vetäytyi kokonaan pois kaupanteosta.


title: Alexander Keiller

text: Alexander Keiller meni vuonna 1830 naimisiin Marie Louise Wijkin kanssa. Hänen poikansa oli James Keiller, joka antoi alueen Göteborgissa kaupungille vuonna 1906. Tänne perustettiin Keillers park.


title: Andreas Lindblom

text: Andreas Adolf Fredrik Lindblom (8. helmikuuta 1889 Askeby, Itä-Götanmaa – 22. maaliskuuta 1977) oli taidehistorian professori Tukholman korkeakoulussa ja tämän jälkeen Nordiska museetin ja Skansenin päällikkö.


title: Andreas Lindblom

text: Lindblom oli kirkkoherra Christian Fredrik Lindblomin ja Anna Sehmannin poika. Hän oli nuorin kymmenestä sisaruksesta. Yksi veljeksistä, Johannes Lindblom, oli teologi ja rehtori Lundin yliopistossa. Hän oli jäsen Samfundet Nordens Frihetissä 1940–1945.


title: Pyöräily kesäolympialaisissa 1996

text: Vuoden 1996 kesäolympialaisten pyöräily järjestettiin 21. heinäkuuta – 5. elokuuta 1992 Georgiassa, Yhdysvalloissa. Maantiepyöräily järjestettiin Atlantassa, ratapyöräily Stone Mountainilla, Georgiassa ja maastopyöräily Georgia International Horse Parkissa, Conyersissä. Tämä oli 23. kerta kun laji oli mukana olympialaisten ohjelmassa. Mukana oli 477 osanottajaa 68 eri maasta. Tapahtumia oli 14.


title: Karl-Gustaf Hildebrand

text: Karl-Gustaf Hildebrand (25. huhtikuuta 1911 Tukholma - 30. tammikuuta 2005), oli ruotsalainen kirjailija ja taluoshistorian professori Uppsalassa.


title: Karl-Gustaf Hildebrand

text: Hän oli Karl Hildebrandin poika. Hildebrand oli konservatiivi, mutta ei osallistui niin sanottuun Pallotalokokoukseen ("Bollhusmötet") Uppsalassa 1939, jolloin ylioppilasliitto Heimdal protestoi juutalaisten pakolaisten vastaanottamista vastaan. Herman Lindqvist laski Hildebrandin tähän joukkoon joten hänen kirjansa "Historien om Sverige" jouduttiin vetämään takaisin. Hildebrand oli päinvastoin sitä mieltä että pakolaiset olisivat otettu vastaan.


title: Karl-Gustaf Hildebrand

text:
Karl-Gustaf Hildebrand kirjoitti virsiä. Nuoruudessa hän kirjoitti profaania runoja. Tunnettuin on "Valborgsnatt" runokokoelmasta "Nödvärn" (1933):"Låtom oss fröjdas i ungdomens vår"
"Någon sköt sig här igår"
"Djupt i jorden skall han bo"
"Där de härliga lagrarna gro"


title: Karl Gustaf Westman

text: Karl Gustaf Westman (18. elokuuta 1876 Göteborg – 24. tammikuuta 1944 Tukholma) oli ruotsalainen historioitsija ja poliitikko.


title: Karl Gustaf Westman

text: Westman oli Uppsalan yliopiston historian professorina vuodet 1910–1941. Ruotsin hallituksessa hän oli opetusministeri 1914–1917, ulkoministeri 1936 ja oikeusministeri 1936–1943. Hän oli vuonna 1918 perustetun Maalaisliiton (Bondeförbundet) jäsen. Westmania on kritisoitu myöhemmin siitä, että hän ylläpiti toisen maailmansodan aikana saksalaisystävällistä politiikkaa.


title: Karl Gustaf Westman

text: Hän oli lähettiläs Karl Ivan Westmanin veli.


title: Jamaica Innin rannikkorosvot

text: Jamaica Innin rannikkorosvot, myös nimellä "Jamaica Innin rantarosvot", ("Jamaica Inn") on Alfred Hitchcockin ohjaama brittiläinen merirosvoelokuva vuodelta 1939. Se oli Hitchcockin viimeinen elokuva Britanniassa ennen kuin hän siirtyi Yhdysvaltoihin. Elokuva muistetaan ennen kaikkea Maureen O'Haran ja Charles Laughtonin vaikuttavista roolisuorituksista. Monet kriitikot ovatkin todenneet, että "Jamaica Innin rannikkorosvot" on ensisijaisesti Laughton-elokuva – ei Hitchcock-elokuva.


title: Jamaica Innin rannikkorosvot

text:
Vuoteen 1819 sijoittuvassa elokuvassa arvostettu sir Humphrey Pengallan on Cornwallin rannikolla toimivan rannikkorosvojoukkion salainen johtaja. Rosvot houkuttelevat laivoja karille väärillä majakkavaloilla ja sitten murhaavat matkustajat ja ryöstävät lastin. Nuori Mary saapuu setänsä ja tätinsä vieraaksi Jamaica Inn -majataloon. Mary huomaa pian majatalon olevan rannikkorosvojen päämaja. Hän pelastaa yhden miehen, joka yrittää paljastaa rannikkorosvot. Loppuhuipennuksessa sir Humphrey ja hänen liittolaisensa tapetaan.
Hitchcockilla ei ole cameoroolia tässä elokuvassa.


title: Jamaica Innin rannikkorosvot

text: Hitchcock oli aloittanut "Nainen katoaa" -elokuvan kuvausten aikana sopimusneuvottelut David O. Selznickin kanssa. Selznick oli suunnitellut Hitchcockin ensimmäiseksi elokuvaksi "Titanicia". Elokuva kuitenkin hyllytettiin elokuussa 1938 eikä Hitchcockia tarvittu Hollywoodissa ennen kuin vuoden 1939 loppupuolella. Hitchcockilla oli siis yhtäkkiä runsaasti aikaa käytettävissään Britanniassa ja hän ryhtyi etsimään sopivaa materiaalia, josta hän voisi tehdä elokuvan.


title: Jamaica Innin rannikkorosvot

text: Tässä vaiheessa Hitchcock oli jo sopinut Selznickin kanssa, että Daphne du Maurierin romaaniin perustuva "Rebekka" olisi Hitchcockin ensimmäinen Hollywood-elokuva. Erikoisen sattuman kautta hänelle tarjottiin elokuvattavaksi toista du Maurierin romaania "Jamaica Inniä". Romaanin oikeudet oli ostanut Erich Pommerin ja Charles Laughtonin Mayflower Pictures. Hitchcock oli työskennellyt Pommerin kanssa Saksassa elokuvassa "Die Prinzessin und der Geiger" 1924. Hitchcockin mielestä romaanissa oli ainesta ja hän allekirjoitti sopimuksen.


title: Jamaica Innin rannikkorosvot

text: Kuitenkin kun Hitchcock sai nähdä ensimmäisen käsikirjoitusversion, hän oli järkyttynyt siitä ja halusi välittömästi pois projektista. Pommer ja Laughton eivät kuitenkaan suostuneet purkamaan sopimusta. Hitchcockille ei siis jäänyt muuta vaihtoehtoa kuin yrittää tehdä siitä niissä olosuhteissa paras mahdollinen elokuva. Hitchcock ja hänen vaimonsa Alma Reville muokkasivat käsikirjoitusta perusteellisesti ja lopullisen silauksen antoivat Joan Harrison ja Sidney Gilliat.


title: Jamaica Innin rannikkorosvot

text: Käsikirjoituksen tiellä oli ennen muuta yksi suuri este: Charles Laughton, elokuvan tuottaja ja pääosan näyttelijä. Laughtonilla oli omia ajatuksia roolijaosta, jonka seurauksena käsikirjoitusta oli muokattava lukemattomia kertoja ennen kuin se olisi uuden roolituksen kannalta uskottava. Lisäksi tuottajat tajusivat äkkiä, että naisia himoitseva pappismies ei koskaan menisi yhdysvaltalaisen sensuurin läpi. Uuden muokkauskierroksen jälkeen papista tuli rauhantuomari. Lisäksi Laughton huomasi tässä vaiheessa, ettei hänellä ole tarpeeksi vuorosanoja. Laughton palkkasi J. B. Priestleyn kirjoittamaan hänelle lisää vuorosanoja. Hitchcock oli tästä kaikesta kaikkea muuta kuin onnellinen.


title: Jamaica Innin rannikkorosvot

text: "Jamaica Innin rannikkorosvoissa" on monia tuttuja kasvoja aikaisemmista Hitchcock-elokuvista kuten Leslie Banks, Basil Radford ja Claire Greet. Greet oli ollut mukana Hitchcockin ensimmäisessä, keskeneräiseksi jääneessä "Number 13" -elokuvassa (1922).


title: Jamaica Innin rannikkorosvot

text: Elokuvan naispääosaan Pommer ja Laughton olivat löytäneet nuoren ja tuntemattoman Maureen O'Haran. O'Hara oli tehnyt omasta mielestään epäonnistuneen koekuvauksen, jonka Pommer ja Laughton olivat nähneet ja palkanneet hänet elokuvaan "My Irish Molly" (1938). "Jamaica Inn" oli seuraava elokuva ja se oli O'Haran ensimmäinen päärooli. Laughton palkkasi O'Haran myös seuraavaan elokuvaansa "Notre Damen kellonsoittaja", joka kuvattiin vielä samana vuonna Hollywoodissa.


title: Jamaica Innin rannikkorosvot

text: Kuvauksissa Hitchcockin suurin ongelma oli Charles Laughton. Laughton ei ollut tyytyväinen rooliinsa, koska ei ollut sinut sen kanssa. Hitchcock puolestaan ei ymmärtänyt tällaista asennetta lainkaan, koska Hitchcockin mielestä kyseessä oli vain typerä rooli uskomattomassa melodraamassa. Hitchcock oli kuitenkin pakotettu kuvaamaan Laughtonista vain lähikuvia, kunnes Laughton vihdoin löysi oikeanlaisen kävelytyylin ja hänen liikkumistaan voitiin kuvata.


title: Jamaica Innin rannikkorosvot

text: "Jamaica Innin rannikkorosvot" tuotti varsin hyvin, sillä Hitchcockilla oli jo mainetta hyvien ja viihdyttävien elokuvien tekijänä. Lisäksi elokuvassa oli tunnettuja näyttelijöitä ja se perustui suosittuun romaaniin. Kriitikot olivat kuitenkin varsin tylyjä. Elokuvaa moitittiin tylsäksi ja pitkävetiseksi. Näyttelijöistä myönteisimmän arvostelun sai Charles Laughton, joka oli tuolloin kansainvälinen elokuvatähti. Myös O'Haran luonnollisuutta kehuttiin. "Jamaica Innin" ja "Notre Damen kellonsoittajan" menestys 1939 loivat vahvan pohjan O'Haran nousulle tähdeksi.


title: Jamaica Innin rannikkorosvot

text: Alkuperäisromaanin kirjoittanut Daphne Du Maurier ei puolestaan pitänyt elokuvasta lainkaan. Hän inhosi sitä itse asiassa niin paljon, että hän jopa harkitsi "Rebekan" elokuvausoikeuksien perumista.


title: Jamaica Innin rannikkorosvot

text: "Jamaica Innin rannikkorosvot" ei ole Hitchcockin tuotannossa kovin arvostetussa asemassa. Lähes kaikki kirjoitukset tästä elokuvasta alkavat toteamuksella ”Hitchcockin viimeinen elokuva Englannissa”. Allmovien kriitikko toteaa, ettei "Jamaica Inn" ole aivan niin kamala, mitä useat kuvittelevat. Se tosin kärsii siitä, ettei Hitchcock saanut kuvata sitä haluamallaan tavalla, mutta elokuvasta löytyy silti muutamia Hitchcockille tyypillisiä piirteitä.


title: Sibiat

text: Sibiat ("Heterophasia") eli aiemmalta nimeltään pyrstötimalit on timalien heimoon kuuluva varpuslintusuku. Pyrstötimalien sukuun kuuluu BirdLife Suomen mukaan seitsemän lajia.


title: Afrikantimalit

text: Afrikantimalit ("Kupeornis") on pyrstötimalien heimoon kuuluva varpuslintusuku. Afrikantimalien sukuun kuuluu BirdLife Suomen mukaan kolme lajia.


title: Otto von Zweigbergk

text: Otto Ferdinand von Zweigbergk (23. toukokuuta 1863 Skölvene – 3. maaliskuuta 1935 Tukholma) oli ruotsalainen lehtimies ja poliitikko.


title: Otto von Zweigbergk

text: Hänestä tuli filosofian kandidaatti Uppsalassa 1884. Vuonna 1890 hän aloitti uransa "Dagens Nyheterissä". Hän myös toimi Aftonbladetissa ja Smålandissa ennen kuin hänestä tehtiin "Dagens Nyheterin" päätoimittaja.


title: Otto von Zweigbergk

text: Jo opiskeluaikana hän kuului liberaaliseen järjestöön Verdandiin, missä oli myös Karl Staaff. Zweigbergk oli 1880-luvun etevin liberaalinen lehtimies Ruotsissa. Suomen sisällissodan aikana vuonna 1918 hän vastusti ruotsalaisia aktivisteja, joiden mielestä Ruotsin pitäisi viedä aseita valkoisille. Hänen eduskunnassa esittämänsä lausunto, että Ruotsilla oli Suomea kohtaan yhtä paljon velvollisuuksia kuin Portugalia ja Kiinaa, sai "Svenska Dagbladetin" journalistin Nils Ahnlundin räjähtämään.


title: Sonja O. kävi täällä

text: Sonja O. kävi täällä on suomalaisen Anja Snellmanin, silloisen Kaurasen, esikoisromaani vuodelta 1981. Se ilmestyi WSOY:n kustantamana. Kirjan päähenkilö Sonja O. oli ehdolla Satusuomalaiseksi.


title: Patrick Khatami

text: Patrick Khatami (s. 1977 Berliini) on saksalainen televisio- ja teatterinäyttelijä. Hän näytteli televisiosarjassa "Kriminalisti", jossa hän esitti komisario Chrisiä. Lisäksi hän on esiintynyt monissa teatterirooleissa.


title: Hugo Hamilton

text: Hugo Erik Gustaf Hamilton (21. elokuuta 1849 Husaby - 27. tammikuuta 1928 Karbenning), oli ruotsalainen kreivi ja poliitikko.


title: Hugo Hamilton

text: Hamilton opiskeli oikeustiedettä Uppsalassa. Opiskeluiden jälkeen hänestä tuli Ruotsin patenttiviraston, "Patentbyrån" ensimmäinen päällikkö. Vuonna 1895 viraston nimeksi muutettiin "Patent- och registreringsverket". Samaan aikaan hän osallistui kunnalliseen ja poliittiseen elämään Tukholmassa, ensin liberaalina. Häntä jopa kutsuttiin "Punaiseksi kreiviksi" ("Den röde greven"). Hän oli myös toisen ja ensimmäisen kamarin jäsen. Vuosina 1900–1918 hän oli Gävleborgin läänin maaherrana. Kun Karl Staaffista tuli liberaalien johtaja, Hamilton erosi puolueesta. Ajan mukaan hänestä tuli konservatiivi. Arvid Lindmanin hallituksessa hän oli siviiliministeri 1907. Vuosina 1916–1928 hän oli ensimmäisen kamarin puhemies ("talman").


title: Hugo Hamilton

text: Hänen poikaansa Adolf Hamiltonia kutsutaan usein Suomen tykistön perustajiksi.


title: William Redfield

text: William Redfield (26. tammikuuta 1927 – 17. elokuuta 1976) oli yhdysvaltalainen näyttelijä ja kirjoittaja, joka on näytellyt lukuisissa teatteri-, elokuva-, radio- ja televisiorooleissa. Hänen tunnetuin roolinsa on Hardingin rooli menestyselokuvassa Yksi lensi yli käenpesän. Redfieldillä diagnosoitiin leukemia elokuvan kuvausten aikana. Hän menehtyi sairauteensa alle vuosi elokuvan ilmestymisen jälkeen 49-vuotiaana.


title: Karl Hildebrand

text: Karl Emil Hildebrand (24. syyskuuta 1870 Tukholma - 23. kesäkuuta 1952), oli ruotsalainen historioitsija, poliitikko, kirjailija ja kauppamies.


title: Karl Hildebrand

text: Hän oli Hans Hildebrandin poika. Hänestä tuli filosofian tohtori Uppsalassa 1898, mutta aloitti tämän jälkeen lehtimiesuransa "Stockholms Dagbladetissa". Hän myös toimi oikeistopoliitikkona toisessa ja ensimmäisessä kamarissa. Poliittisen uran jälkeen hän keskittyi liike-elämään. Hildebrand on myös kirjoittanut paljon kirjoja historiallisista ja poliittisista aiheista.


title: Hans Hildebrand

text: Hans Olof Hildebrand Hildebrand (5. huhtikuuta 1842 Tukholma – 2. helmikuuta 1913) oli ruotsalainen historioitsija ja arkeologi.


title: Hans Hildebrand

text: Hänestä tuli filosofian tohtori Uppsalassa 1866, ja tämän jälkeen hän teki pitkän uran Ruotsin instituutioissa. Oscar Monteliuksen sivulla hän laati uudenaikaisen arkeologisen tutkimusputken Ruotsiin. Hän kritisoi kirjallisten lähteiden käyttöä muinaistutkimuksessa ja oli sitä mieltä, että vain esinelöydöillä pystyttiin todistamaan muinaisia asioita. Hän tuli Ruotsin riksantikvarieksi isänsä Bror Emil Hildebrandin jälkeen 1879.


title: Victoria Stilwell

text: Victoria Stilwell on tunnettu brittiläinen koirienkouluttaja ja yleisimmin tunnettu televisio-ohjelmasta "Isännän ja koiran käytöskoulu" sekä koirakirjoistaan. Hän on voittanut vuoden 2009 parhaan koirankouluttajan palkinnon. Stilwell on myös koirankouluttajien yhdistyksen jäsen ().


title: Victoria Stilwell

text: Victoria Stilwell aloitti koirienkouluttajauransa vuonna 1990. Hänellä on oma yritys, johon hän on palkannut koirienkouluttajia mm. Yhdysvaltoihin, Italiaan, Kreikkaan ja Englantiin. Hän on aktiivinen koirienkouluttaja esimerkiksi hänen omassa ohjelmassaan "Isännän ja koiran käytöskoulu". Hän auttaa erilaisia lemmikkiyhdistyksiä.


title: Pyöräily kesäolympialaisissa 2000

text: Vuoden 2000 kesäolympialaisten pyöräily järjestettiin 16.–27. syyskuuta 2000 Sydneyssä, Australiassa. Tämä oli 24. kerta kun laji oli mukana olympialaisten ohjelmassa. Mukana oli 462 osanottajaa 55 eri maasta. Tapahtumia oli 18.


title: Pyöräily kesäolympialaisissa 2000

text: Aika-ajossa kolmanneksi sijoittui alun perin Lance Armstrong, mutta KOK hylkäsi hänen suorituksensa vuonna 2013 dopingin käytön takia. KOK ei ole vielä jakanut pronssimitalia uudestaan. Aika-ajossa neljänneksi sijoittui alun perin Abraham Olano.


title: Veit Stoss

text:
Veit Stoss (1447 Horb am Neckar, Saksa – 1533 Nürnberg) oli myöhäisgoottisen kauden kuvanveistäjä. Hänen pääasiallinen materiaalinsa oli puu. Stoss oli myös maalari ja kuparipiirtäjä.
Vuonna 1477 Stoss kutsuttiin Krakovaan, jossa hän valmisti noin 12 vuoden aikana Neitsyt Marian elämää kuvaavan alttarikaapin Pyhän Marian kirkkoon. Lisäksi hän teki lukuisia tilaustöitä Puolan hoville.


title: Veit Stoss

text: Palattuaan Nürnbergiin Stoss syyllistyi vuonna 1503 asiakirjan väärentämiseen. Hän oli joutunut petoksen uhriksi ja yritti omavaltaisesti korjata tappionsa. Rangaistuksena kaupungin neuvosto kielsi taiteilijaa poistumaan kaupungista ja hänen kasvoihinsa painettiin polttomerkit. Rangaistusta seurasi uusia oikeudenkäyntejä ja vankeusrangaistuksia, koska varakas vastapuoli lahjoi tuomareita. Stoss menetti myös kaiken omaisuutensa. Vuonna 1506 keisari armahti Stossin julkisella armahduskirjeellä, mikä palautti hänen porvarillisen kunniansa, mutta vuosikausia hän sai edelleen kokea epäluuloa.


title: Veit Stoss

text: Bambergin alttari jäi Stossin viimeiseksi työksi. Se kuuluu hänen suurimpiin saavutuksiinsa. Alttaria ei kuitenkaan pystytetty alun perin sovittuun paikkaan, eikä Stoss saanut viimeistellä työtään. Kaupungin neuvosto riitautui jälleen taiteilijan kanssa ja tilaus peruutettiin. Pettynyt ja yksinäinen, lähes sokea Stoss kuoli vuonna 1533.


title: Evil Woman

text: Evil Woman on alun perin Crow-yhtyeen säveltämä ja levyttämä Yhdysvaltain top 20-kappale vuodelta 1969. Se tunnetaan kuitenkin nykyään paremmin Black Sabbathin seuraavana vuonna julkaisemasta cover-versiosta. ”Evil Woman” julkaistiin yhtyeen ensimmäisenä singlenä 9. tammikuuta 1970. Siitä huolimatta kappaletta ei ollut albumin Yhdysvaltain-versiossa, vaan se oli korvattu kappaleella ”Wicked World”.


title: Evil Woman

text: Black Sabbath levytti kappaleen 10. marraskuuta 1969 Trident-studioilla. Tuohon aikaan Britanniassa oli tapana levyttää cover amerikkalaisesta listahitistä ennen kuin se ehtisi tulla Euroopassa tunnetuksi alkuperäisesityksenä. Lisäksi Black Sabbathin managerin Jim Simpsonin mielestä yhtye tarvitsi singlen saadakseen julkisuutta. Kappaleen julkaisi ensin Philips-yhtiöön kuulunut Fontana-levymerkki ja sittemmin Sabbathin varsinaiseksi levy-yhtiöksi tullut, myös Philipsin talliin kuulunut Vertigo Records.


title: Evil Woman

text: Black Sabbathin versio ei saavuttanut mainittavaa menestystä; se soitettiin kerran BBC Radio 1 -kanavalla – kuuden aikaan aamulla. Solisti Ozzy Osbourne oli kuitenkin ylpeä päästessään radioon. Yhtyeelle oli lisäksi maksettu singlestä 105 punnan ennakkomaksu – summa, jollaista köyhistä oloista lähtöisin oleva Osbourne ei ollut koskaan omistanut.


title: Evil Woman

text:
A-puoli
B-puoli


title: I Wanna Be Your Dog

text: I Wanna Be Your Dog on garage rock/protopunk-yhtye The Stoogesin kappale vuodelta 1969. Se julkaistiin yhtyeen esikoisalbumilla. Vaikka kappale ei julkaisuaikanaan saavuttanut juurikaan huomiota, siitä on myöhemmin tullut klassikko ja siihen viitataan usein populaarikulttuurissa. "I Wanna Be Your Dog" on myös versioitu monesti: esimerkiksi Red Hot Chili Peppers, Slayer ja Swans ovat levyttäneet kappaleen.


title: Anders Burström

text: Anders Burström (s. 28. tammikuuta 1976 Luulaja, Ruotsi) on ruotsalainen entinen jääkiekkoilija, pelipaikaltaan keskushyökkääjä. Työmyyrän vahvuudet olivat asenteessa ja työmoraalissa. Burström pelasi yhteensä 764 Elitserienin runkosarjaottelua Luleå HF:ssä (joukkueen kapteeni vuodet 2007–2011) ja Södertälje SK:ssa tehoin 89+162=251. Jäähyminuutteja kertyi 570. Hän pelasi myös yhden kauden SM-liigassa.


title: Anders Burström

text: Burström oli Luleå HF:n kasvatti ja edusti joukkuetta 16 kautena Elitserienissä lähes koko uransa. Hän teki Elitserien-debyyttinsä kaudella 1993–1994, jolloin Burström pelasi 15 ottelua tehden yhden syöttöpisteen. Hän voitti keväällä 1996 Ruotsinmestaruuden ja keväällä 1997 tuli Elitserien-hopeaa. Burström teki läpimurtonsa kaudella 1999–2000, jolloin hän teki 50 ottelussa tehot 16+20=36, jotka ovat Burströmin yhden kauden maali- ja piste-ennätys. Hän oli Luulajan sisäisen pistepörssin kolmas. Burström teki piste-ennätyksensä uudelleen kaudella 2001–2002, jolloin hän teki tehot 13+23=36. Hän oli tuolloin Luulajan toiseksi paras pistemies Stefan Nilssonin jälkeen. Burström pelasi Luulajassa kymmenen kautta ennen ensimmäistä seuranvaihdostaan.


title: Anders Burström

text: Kaudeksi 2003–2004 Burström siirtyi pelaamaan kaksivuotisella sopimuksella SM-liigaa Hämeenlinnan Pallokerhoon. Hän onnistui pelaamaan hyvin puolustussuuntaan, mutta Burström teki siellä 43 ottelussa vain tehot 3+7=10. Hän putosi kauden aikana joukkueen nelossentteriksi asti. Burström siirtyi tammikuussa 2004 loppukaudeksi Jokereihin paikkaamaan loukkaantumisia. Hän pelasi siellä 14 runkosarjaottelua, mutta jäi niissä ilman tehopisteitä. Kahdeksassa playoff-ottelussa syntyi kaksi maalia.


title: Anders Burström

text: Huhtikuussa 2004 Burström teki kaksivuotisen sopimuksen Södertälje SK:n kanssa ja palasi kotimaahansa kaudeksi 2004–2005. Kaudella 2005–2006 hän toimi joukkueen varakapteenina. Södertälje putosi keväällä 2006 HockeyAllsvenskaniin, mutta Burström palasi kaudeksi 2006–2007 jatkamaan Elitserien-uraansa Luulajaan. Hän on siitä asti edustanut joukkuetta ja kaudesta 2007–2008 Burström toimi Luleå HF:n kapteenina. Huhtikuussa 2009 hän teki kevääseen 2011 ulottuvan jatkosopimuksen.


title: Anders Burström

text: Kausi 2010–2011 jäi Burströmin pelaajauran viimeiseksi ja lopetti sen keväällä 2011.


title: Anders Burström

text: Burström voitti alle 20-vuotiaiden MM-hopeaa 1996 ja -pronssia 1995. Hän voitti myös alle 18-vuotiaiden EM-kultaa vuonna 1994.


title: Anders Burström

text: Ruotsin A-maajoukkueesta Burströmillä on kokemusta yhteensä 21 ottelun verran Euro Hockey Tour -tasolta. Hän on tehnyt niissä kaksi maalia.


title: Ejendals Suomi

text: Ejendals Suomi Oy on ruotsalaiseen Ejendals-konserniin kuuluva suomalaisyritys, joka valmistaa "Jalas"- työ- ja turvajalkineita.


title: Ejendals Suomi

text: Tuotannosta 60 prosenttia menee vientiin. Suurimpia markkina-alueita ovat Pohjolan, Keski-Euroopan ja Baltian maat sekä Venäjä. Ejendals Suomen tehdas sijaitsee Jalasjärven Jokipiissä ja työllistää yli 200 henkilöä.


title: Ejendals Suomi

text: Yrityksen historia juontaa juurensa Juho Viljanmaan vuonna 1916 Oskari ja Sofia Vuoristolta ostamaan nahkurinverstaaseen. Juho-isän kuoltua 1921 verstas siirtyi hänen kolmelle pojalleen, Viljolle, Hannekselle ja Urholle. He tekivät enimmäkseen rahti- eli tilaustyötä, mutta pian alettiin valmistaa myös omia lapikkaita, pieksuja ja hevosvaljaita, joita käytiin myymässä Kristiinan ja Kaskisten markkinoilla. Vuonna 1928 perustettiin verstaan yhteyteen myös oma myymälä.


title: Ejendals Suomi

text: Vuonna 1933 vanhemmat veljekset myivät osuutensa nuorimmalle Urholle ja perustivat kumpikin omat verstaansa. Urho Viljanmaa alkoi laajentaa ja koneistaa nahkaverstasta, ja tuotevalikoimaan otettiin mukaan sandaalit ja erilaiset kintaat. 1930-luvun lopulla verstas työllisti nahkurien lisäksi kolmisenkymmentä suutaria eli kengäntekijää. Sotavuosina verstaassa tehtiin lapikkaita sotilaille ja korvikemateriaaleista jalkineita siviiliväestölle.


title: Ejendals Suomi

text: Urho Viljanmaa kuoli 1954, mutta hänen leskensä Salli Viljanmaa jatkoi osakeyhtiöksi vuonna 1956 muutetun Urho Viljanmaa Oy:n hallituksessa vuoteen 1982 saakka. Sotien jälkeen yritys alkoi valmistaa erilaisia työjalkineita sekä juoksu- ja hiihtokenkiä.


title: Ejendals Suomi

text: 1970-luvulla Jalas-urheilujalkineiden valikoimaa laajennettiin. 1980-luvun puolivälissä kenkätehdas Aaltosen urheilu- ja suojajalkinevalmistus siirtyi Jalaksen omistukseen.